Avis juridique important

|

31982L0605

Οδηγία 82/605/EOK του Συμβουλίου της 28ης Ιουλίου 1982 για την προστασία των εργαζομένων από τους κινδύνους που παρουσιάζονται συνεπεία της εκθέσεώς τους στο μεταλλικό μόλυβδο και στις ενώσεις ιόντων του κατά τη διάρκεια της εργασίας (πρώτη ειδική οδηγία κατά την έννοια του άρθρου 8 της οδηγίας 80/1107/EOK)

Επίσημη Εφημερίδα αριθ. L 247 της 23/08/1982 σ. 0012 - 0021 Φινλανδική ειδική έκδοση: Κεφάλαιο 5 τόμος 3 σ. 0003  Ισπανική ειδική έκδοση: Κεφάλαιο 05 τόμος 3 σ. 0026  Σουηδική ειδική έκδοση: Κεφάλαιο 5 τόμος 3 σ. 0003  Πορτογαλική ειδική έκδοση : Κεφάλαιο 05 τόμος 3 σ. 0026

ΟΔΗΓΙΑ ΤΟΥ ΣΥΜΒΟΥΛΙΟΥ της 28ης Ιουλίου 1982 για την προστασία των εργαζομένων από τους κινδύνους που παρουσιάζονται συνεπεία της εκθέσεώς τους στο μεταλλικό μόλυβδο και στις ενώσεις ιόντων του κατά τη διάρκεια της εργασίας (πρώτη ειδική οδηγία  κατά την έννοια του άρθρου 8 της οδηγίας 80/1107/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής(1),  τη γνώμη του Ευρωπαϊκού Κοινοβουλίου(2),  τη γνώμη της Οικονομικής και Κοινωνικής Επιτροπής(3),  Εκτιμώντας:  ότι το ψήφισμα του Συμβουλίου της 29ης Ιουνίου 1978 περί προγράμματος δράσεως των Ευρωπαϊκών Κοινοτήτων σε θέματα υγείας και ασφάλειας στον τόπο εργασίας(4), προβλέπει την εκπόνηση ειδικών εναρμονισμένων μέτρων σχετικά με την προστασία των εργαζομένων  από τον κίνδυνο μόλυνσης από το μόλυβδο- ότι η οδηγία του Συμβουλίου 80/1107/ΕΟΚ της 27ης Νοεμβρίου 1980 περί προστασίας των εργαζομένων από τους κινδύνους που παρουσιάζονται συνεπεία εκθέσεώς τους, κατά τη διάρκεια της εργασίας, σε χημικούς, φυσικούς και βιολογικούς παράγοντες(5), θεσπίζει  ορισμένες διατάξεις που θα πρέπει να ληφθούν υπόψη για την ανάληψη της προστασίας αυτής- ότι η οδηγία αυτή προβλέπει τον καθορισμό με ειδικές οδηγίες οριακών τιμών και ειδικών προδιαγραφών για τους παράγοντες που απαριθμούνται στο παράρτημα I, μεταξύ  των οποίων είναι ο μόλυβδος- ότι ο μεταλλικός μόλυβδος και οι ενώσεις ιόντων του είναι τοξικές ουσίες, που βρίσκονται σε μεγάλο αριθμό καταστάσεων εργασίας- ότι, συνεπώς, πολλοί εργαζόμενοι είναι εκτεθειμένοι σε ενδεχόμενο κίνδυνο της υγείας τους- ότι έτσι, τόσο τα προληπτικά μέτρα για την προστασία της υγείας των εργαζομένων που εκτίθενται στο μόλυβδο, όσο και η υποχρέωση που ανέλαβαν τα Κράτη μέλη για την παρακολούθηση της υγείας τους παρουσιάζουν ιδιαίτερη σημασία- ότι οι εργαζόμενοι που εκτίθενται στο μόλυβδο κατά τη διάρκεια εξορυκτικών δραστηριοτήτων πρέπει να απολαύουν προστασίας της υγείας τους ανάλογης με εκείνη που καθορίζεται από την παρούσα οδηγία, αλλά ότι, λαμβανομένου υπόψη του ιδιαίτερου χαρακτήρα των  δραστηριοτήτων αυτών, η εφαρμογή της προστασίας αυτής θα πρέπει να αποτελέσει αντικείμενο ειδικών διατάξεων μιας μεταγενέστερης οδηγίας- ότι η παρούσα οδηγία περιέχει ελάχιστες προδιαγραφές, που θα αναθεωρηθούν με βάση την αποκτώμενη πείρα και την εξέλιξη της τεχνικής και των ιατρικών γνώσεων στον τομέα αυτό, με τελικό στόχο την καλύτερη δυνατή προστασία των εργαζομένων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Η παρούσα οδηγία αποτελεί την πρώτη ειδική οδηγία κατά την έννοια του άρθρου 8 της οδηγίας 80/1107/ΕΟΚ και έχει ως αντικείμενο την προστασία των εργαζομένων, περιλαμβανομένης και της πρόληψης των κινδύνων για την υγεία που προέρχονται ή  μπορούν να προέλθουν από την έκθεση, κατά τη διάρκεια της εργασίας, στο μεταλλικό μόλυβδο και στις ενώσεις ιόντων του- δεν αφορά τις αλκυλιομένες ενώσεις του μολύβδου. Η οδηγία θεσπίζει οριακές τιμές και άλλες ειδικές διατάξεις.  2. Η παρούσα οδηγία δεν εφαρμόζεται:  - στη θαλάσσια ναυσιπλοΐα,  - στην αεροπλοΐα,  - στις δραστηριότητες εξόρυξης μεταλλευμάτων που περιέχουν μόλυβδο και παρασκευής συμπυκνωμάτων μολύβδου στον τόπο του ορυχείου.  3. Η παρούσα οδηγία δεν θίγει την ευχέρεια των Κρατών μελών να εφαρμόζουν ή να εισάγουν νομοθετικές, κανονιστικές ή διοικητικές διατάξεις, οι οποίες εξασφαλίζουν ισχυρότερη προστασία των εργαζομένων ή μιας ειδικής κατηγορίας εργαζομένων.   Άρθρο 2  1. Για κάθε εργασία που ενδέχεται να παρουσιάζει κίνδυνο απορρόφησης μολύβδου, ο κίνδυνος αυτός πρέπει να εκτιμάται κατά τρόπο ώστε να καθορίζεται η φύση και ο βαθμός έκθεσης των εργαζομένων στο μόλυβδο.  Στο παράρτημα I περιέχεται ενδεικτικός κατάλογος των δραστηριοτήτων, για τις οποίες είναι σκόπιμο να θεωρηθεί ότι μπορεί να υπάρξει κίνδυνος απορρόφησης μολύβδου. Η απαρίθμηση των δραστηριοτήτων αυτών δεν είναι εξαντλητική.  2. Αν η εκτίμηση που προβλέπεται στην παράγραφο 1 επισημαίνει την ύπαρξη ενός τουλάχιστον από τους ακόλουθους όρους:  - έκθεση σε συγκέντρωση μολύβδου στον αέρα μεγαλύτερη από 40 μg/m3, υπολογιζόμενη σαν μέση χρονικά σταθμισμένη τιμή για περίοδο 40 ωρών την εβδομάδα,  - ατομικό επίπεδο μολύβδου στο αίμα του εργαζομένου ανώτερο από 40 μg/100 ml αίματος,  εφαρμόζονται οι διατάξεις του άρθρου 11 παράγραφος 1 σχετικά με την πληροφόρηση και πρέπει να ληφθούν τα κατάλληλα μέτρα για να ελαχιστοποιηθεί ο κίνδυνος απορρόφησης μολύβδου από το κάπνισμα, τη λήψη τροφής ή ποτών στο χώρο εργασίας.  3. Αν η εκτίμηση που προβλέπεται στην παράγραφο 1 αποκαλύψει ότι το επίπεδο μολύβδου στο αίμα των εργαζομένων που προέρχεται από την απορρόφηση μολύβδου κυμαίνεται μεταξύ 40 και 50 μg/100 ml αίματος, τα Κράτη μέλη θα επιδιώξουν βιολογική παρακολούθηση  των εν λόγω εργαζομένων σύμφωνα με τις προβλεπόμενες διαδικασίες τους.  4. Αν η εκτίμηση που προβλέπεται στην παράγραφο 1 αποκαλύψει την ύπαρξη ενός τουλάχιστον από τους ακόλουθους όρους:  - έκθεση σε συγκέντρωση μολύβδου στον αέρα μεγαλύτερη από 75 μg/m3, υπολογιζόμενη σαν μέση χρονικά σταθμισμένη τιμή για περίοδο 40 ωρών την εβδομάδα,  - ατομικό επίπεδο μολύβδου στο αίμα των εργαζομένων ανώτερο από 50 μg/100 ml αίματος,  η προστασία που προβλέπει η παρούσα οδηγία και ειδικότερα ο έλεγχος του μολύβδου στον αέρα και η ιατρική παρακολούθηση που προβλέπονται από τα άρθρα 3 και 4, τίθεται σε εφαρμογή για τους εν λόγω εργαζομένους.  5. Η εκτίμηση που προβλέπεται στην παράγραφο 1 αποτελεί αντικείμενο διαβούλευσης με τους εργαζομένους ή/και με τους εκπροσώπους τους στις επιχειρήσεις ή τις εγκαταστάσεις, και αναθεωρείται όταν υπάρχουν λόγοι να πιστεύεται ότι είναι ανακριβής ή όταν  επέρχεται ουσιαστική μεταβολή στην εργασία.   Άρθρο 3  1. Όλες οι μετρήσεις μολύβδου στον αέρα πρέπει να είναι αντιπροσωπευτικές της έκθεσης του εργαζομένου στα σωματίδια που περιέχουν μόλυβδο.  Κατά την έννοια της παρούσας οδηγίας, "σωματίδια που περιέχουν μόλυβδο" νοούνται εκείνα τα σωματίδια που ελήφθησαν ως δείγματα με συσκευές των δειγματοληπτικών χαρακτηριστικών του παραρτήματος II σημείο 1 και που αναλύθηκαν σύμφωνα με τις μεθόδους του  παραρτήματος II σημείο 2.  2. Ο έλεγχος της συγκέντρωσης μολύβδου στον αέρα γίνεται τουλάχιστο κάθε τρεις μήνες.  Η συχνότητα αυτή μπορεί πάντως να μειωθεί στις περιπτώσεις που απαριθμούνται στην παράγραφο 3.  3. Η συχνότητα των ελέγχων μπορεί, εφόσον καμιά ουσιαστική μεταβολή δεν επέρχεται στην εργασία ή στις συνθήκες έκθεσης, να περιορισθεί μέχρις ετησίου μόνο ελέγχου όταν i) τα αποτελέσματα των μετρήσεων, οι οποίες έγιναν για μεμονωμένους εργαζόμενους ή για ομάδες εργαζομένων, επισήμαναν, κατά τη διάρκεια των δύο προηγούμενων αλληλοδιαδόχων ελέγχων:  - συγκέντρωση μολύβδου στον αέρα όχι μεγαλύτερη από 100 μg/m3,ή - μη αισθητές διακυμάνσεις των συνθηκών έκθεσης- ή ii) το ατομικό επίπεδο μολύβδου στο αίμα δεν υπερβαίνει σε κανένα εργαζόμενο τα 60 μg/100 ml αίματος.  4. Ο έλεγχος που αναφέρεται στην παράγραφο 2 για εργαζόμενο ή ομάδα εργαζομένων περιλαμβάνει μια ή περισσότερες δειγματοληψίες στον αέρα.  Χωρίς να θίγονται οι διατάξεις του άρθρου 7 σημείο β δεύτερη περίπτωση, οι δειγματοληψίες γίνονται κατά τρόπο ώστε να επιτρέπουν την εκτίμηση της μέγιστης πιθανής έκθεσης του ή των εργαζομένων, λαμβάνοντας υπόψη την εκτελούμενη εργασία, τις συνθήκες  εργασίας και τη διάρκεια έκθεσης κατά την εργασία. Για το σκοπό αυτό ζητείται η γνώμη των εργαζομένων ή/και των εκπροσώπων τους στην επιχείρηση ή την εγκατάσταση.  Για τον πρώτο έλεγχο που θα γίνει μετά τη διαπίστωση ότι επήλθε υπέρβαση των τιμών που ορίζονται στο άρθρο 2 παράγραφος 4, η ολική διάρκεια της δειγματοληψίας δεν πρέπει να είναι κατώτερη των τεσσάρων ωρών.  Στη συνέχεια, η διάρκεια αυτή δεν πρέπει να είναι κατώτερη των τεσσάρων ωρών, αν τα αποτελέσματα του προηγούμενου ελέγχου επισήμαναν τιμές συγκέντρωσης του μολύβδου στον αέρα ανώτερες από εκείνες που είχαν προκύψει προηγουμένως.  Όταν υπάρχουν ομάδες εργαζομένων, οι οποίοι εκτελούν τις αυτές ή παρεμφερείς εργασίες στον ίδιο τόπο και η υγεία των οποίων είναι εκτεθειμένη, επομένως, στον ίδιο κίνδυνο, η δειγματοληψία μπορεί να γίνει σε επίπεδο ομάδας. Στην περίπτωση αυτή  διενεργείται δειγματοληψία τουλάχιστο για έναν εργαζόμενο στους δέκα.  5. Η προσαρμογή στην τεχνική πρόοδο των προδιαγραφών που αναφέρονται στην παράγραφο 1 και στο παράρτημα II, εκτός εκείνης σχετικά με την ταχύτητα εισόδου του αέρα που αναφέρεται στο σημείο I α του παραρτήματος αυτού, καθώς και των τεχνικών πλευρών του  παρόντος άρθρου, γίνεται σύμφωνα με τη διαδικασία που αναφέρεται στο άρθρο 10 της οδηγίας 80/1107/ΕΟΚ, στα όρια που διευκρινίζει το παράρτημα III της εν λόγω οδηγίας.   Άρθρο 4  1. Οι εργαζόμενοι αποτελούν αντικείμενο ιατρικής παρακολούθησης (κλινικής και βιολογικής). Η παρακολούθηση αυτή πρέπει να αρχίσει πριν από την έκθεση ή κατά την έναρξή της. Η κλινική παρακολούθηση πρέπει να γίνεται τουλάχιστο μια φορά το χρόνο  κατά τη διάστημα της εργασίας. Η βιολογική παρακολούθηση γίνεται τουλάχιστο κάθε έξι μήνες σύμφωνα με την παράγραφο 2.  Η παρακολούθηση αυτή πρέπει να λαμβάνει υπόψη όχι μόνο τη σπουδαιότητα της έκθεσης, αλλά και την ευαισθησία κάθε εργαζομένου στο μόλυβδο.  2. Η βιολογική παρακολούθηση περιλαμβάνει, εκτός από την εξαίρεση που αναφέρεται στην παράγραφο 3, τη μέτρηση του μολύβδου στο αίμα (PbB).  Η παρακολούθηση αυτή μπορεί να περιλάβει επίσης τη μέτρηση μιας ή περισσοτέρων από τις ακόλουθες βιολογικές παραμέτρους:  - δ-αμινολεβουλινικό οξύ στα ούρα (ALAU),  - πρωτοπορφυρίνη ψευδαργύρου (PPZ),  - διυδρατάση του δ-αμινολεβουλινικού οξέος στο αίμα (ALAD).  Οι μεθόδοι μέτρησης των βιολογικών παραμέτρων που αναφέρονται πιο πάνω προσδιορίζονται στο παράρτημα III και μπορούν να προσαρμοστούν σύμφωνα με τη διαδικασία του άρθρου 10 της οδηγίας 80/1107/ΕΟΚ.  3. Η μέτρηση του μολύβδου στο αίμα (PbB), που αναφέρεται στην παράγραφο 2, μπορεί να αντικατασταθεί από τη μέτρηση του ALAU, όταν πρόκειται για εργαζομένους που έχουν υποβληθεί σε κινδύνους μεγάλης έκθεσης κατά τη διάρκεια διαστήματος κατωτέρου του ενός  μηνός.  4. Η συχνότητα της βιολογικής παρακολούθησης μπορεί να μειωθεί σε μια φορά το χρόνο όταν ταυτόχρονα:  - τα αποτελέσματα των μετρήσεων που έγιναν για μεμονωμένους εργαζομένους ή ομάδες εργαζομένων επισήμαναν, κατά τη διάρκεια των δύο προηγουμένων αλληλοδιαδόχων ελέγχων, συγκέντρωση μολύβδου στον αέρα ανώτερη της τιμής που ορίζεται στο άρθρο 2 παράγραφος  4 πρώτη περίπτωση και κατώτερη των 100 μg/m3,  - το ατομικό επίπεδο μολύβδου στο αίμα (PbB) δεν υπερβαίνει σε κανέναν εργαζόμενο την τιμή που ορίζεται στο άρθρο 2 παράγραφος 4 δεύτερη περίπτωση.  5. Το παράρτημα IV περιέχει πρακτικές συστάσεις, στις οποίες τα Κράτη μέλη μπορούν να αναφέρονται για την κλινική παρακολούθηση, και οι οποίες μπορούν να προσαρμόζονται σύμφωνα με τη διαδικασία που αναφέρεται στο άρθρο 10 της οδηγίας 80/1107/ΕΟΚ.   Άρθρο 5  1. Όταν η βιολογική παρακολούθηση, που γίνεται σύμφωνα με το άρθρο 4 παράγραφος 2, αποκαλύψει ατομικό επίπεδο (PbB) ανώτερο των 60 μg/100 ml αίματος, αλλά κατώτερο της οριακής τιμής που ορίζεται στο άρθρο 6 παράγραφος 1 υπό β, διενεργείται  κλινική εξέταση το ταχύτερο δυνατό. Μολαταύτα, η κλινική αυτή εξέταση μπορεί να αναβληθεί, μέχρις ότου νέος καθορισμός του επιπέδου PbB που γίνεται μέσα σε διάστημα ενός μηνός, δείξει ότι εξακολουθεί να υφίσταται υπέρβαση της τιμής των 60 μg/100 ml  αίματος.  Στη συνέχεια, η βιολογική και κλινική παρακολούθηση γίνεται σε διαστήματα συχνότερα από ό,τι προβλέπεται στο άρθρο 4 παράγραφος 1, τουλάχιστο μέχρις ότου το επίπεδο PbB ελαττωθεί σε λιγότερο από 60 μg/100 ml αίματος.  2. Μετά την κλινική εξέταση που αναφέρεται στην παράγραφο 1, ο γιατρός ή η αρμόδια για την ιατρική παρακολούθηση των εργαζομένων αρχή θα έπρεπε να εκφέρει γνώμη σχετικά με τα ενδεχόμενα ατομικά προστατευτικά ή προληπτικά μέτρα που πρέπει να ληφθούν- τα  μέτρα αυτά μπορούν ενδεχόμενα να περιλάβουν την απομάκρυνση του εργαζομένου από κάθε έκθεση στο μόλυβδο ή τη μείωση της διάρκειας έκθεσης.   Άρθρο 6  1. Εφαρμόζονται οι ακόλουθες οριακές τιμές:  α) συγκέντρωση του μολύβδου στον αέρα:  150 μg/m3, που αποτελεί χρονικά σταθμισμένη μέση τιμή για περίοδο 40 ωρών την εβδομάδα- β) τιμή των βιολογικών παραμέτρων:  ατομικό επίπεδο μολύβδου στο αίμα (PbB): 70 μg/100 μl αίματος(6).  Πάντως, επίπεδο μολύβδου στο αίμα (PbB) μεταξύ 70 και 80 μg/100 ml αίματος είναι δεκτό, αν το επίπεδο του ALAU παραμένει κατώτερο των 20 mg/g κρεατίνίνης ή αν το επίπεδο του PPZ παραμένει κατώτερο των 20 μg/g αιμοσφαιρίνης, ή ακόμη αν το επίπεδο του  ALAD είναι ανώτερο από έξι ευρωπαϊκές μονάδες.  2. Όταν η βιολογική παρακολούθηση βασίζεται μόνο στη μέτρηση του ALAU, σύμφωνα με τη διαδικασία του άρθρου 4 παράγραφος 3, εφαρμόζεται η εξής οριακή τιμή για το ALAU: 20 mg/g κρεατινίνης.  3. Το Συμβούλιο, προτάσει της Επιτροπής και λαμβάνοντας ιδιαίτερα υπόψη τις προόδους των επιστημονικών γνώσεων και της τεχνολογίας καθώς και την πείρα που αποκτήθηκε από την εφαρμογή της παρούσας οδηγίας, θα επανεξετάσει τις οριακές τιμές των βιολογικών  παραμέτρων μέσα σε διάστημα πέντε ετών από την έκδοση της παρούσας οδηγίας, ώστε να οριστεί οριακή τιμή μολύβδου στο αίμα που δεν θα υπερβαίνει τα 70 μg/100 ml αίματος.   Άρθρο 7  Για να καθορισθεί αν η οριακή τιμή μολύβδου στον αέρα που ορίζεται στο άρθρο 6 παράγραφος 1 υπό α έχει ξεπερασθεί ή όχι ακολουθείται η εξής διαδικασία:  α) αν η ολική διάρκεια της δειγματοληψίας είναι 40 ώρες μέσα στην ίδια εβδομάδα, οι μετρηθείσες συγκεντρώσεις μολύβδου στον αέρα μπορούν να συγκριθούν αμέσως με την οριακή τιμή που ορίζεται στο άρθρο 6 παράγραφος 1 υπό α- β) αν η ολική διάρκεια της δειγματοληψίας είναι κατώτερη των 40 ωρών μέσα στην ίδια εβδομάδα:  - η οριακή τιμή που ορίζεται στο άρθρο 6 παράγραφος 1 υπό α δεν θεωρείται ότι έχει ξεπερασθεί, αν η μετρηθείσα συγκέντρωση κατά τη διάρκεια της δειγματοληψίας που διενεργήθηκε, σύμφωνα με το άρθρο 3 παράγραφος 4, είναι κατώτερη του αριθμητικού επιπέδου  της οριακής τιμής,  - αν η συγκέντρωση αυτή υπερβαίνει το αριθμητικό επίπεδο της οριακής τιμής, πρέπει να ληφθούν τουλάχιστον τρία ακόμη δείγματα που να είναι αντιπροσωπευτικά για τη μέση έκθεση στο μόλυβδο- η ολική διάρκεια κάθε μιας από τις τρεις δειγματοληψίες αυτές  είναι τουλάχιστον τέσσερις ώρες.  Αν βάσει των τεσσάρων δειγμάτων που ελήφθησαν κατά τη διάρκεια της ίδιας εβδομάδας, διαπιστωθεί ότι τρία επίπεδα συγκέντρωσης είναι κατώτερα από το αριθμητικό επίπεδο της οριακής τιμής, η τιμή αυτή δεν θεωρείται ότι έχει ξεπερασθεί.   Άρθρο 8  1. Όταν ξεπερασθεί η οριακή τιμή μολύβδου στον αέρα που ορίζεται στο άρθρο 6 παράγραφος 1 υπό α πρέπει να διαπιστωθούν τα αίτια της υπέρβασης αυτής και να ληφθούν το ταχύτερο δυνατό τα κατάλληλα μέτρα επανόρθωσης της κατάστασης.  Ο γιατρός ή η αρμόδια για την ιατρική παρακολούθηση των εργαζομένων αρχή, κρίνει αν πρέπει να διενεργηθεί άμεσος προσδιορισμός των βιολογικών παραμέτρων των εν λόγω εργαζομένων.  Για να διαπιστωθεί η αποτελεσματικότητα των μέτρων που αναφέρονται στο πρώτο εδάφιο, διενεργείται νέα μέτρηση της συγκέντρωσης μολύβδου στον αέρα βάσει των διαδικασιών που προβλέπονται από τα άρθρα 3 και 7.  2. Όταν τα μέτρα που αναφέρονται στην παράγραφο 1 πρώτο εδάφιο δεν μπορούν, λόγω της φύσεως ή λόγω της σπουδαιότητάς τους, να ληφθούν μέσα σε διάστημα ενός μηνός και μια νέα μέτρηση της συγκέντρωσης μολύβδου στον αέρα δείξει ότι εξακολουθεί η υπέρβαση  των οριακών τιμών, η εργασία δεν μπορεί να συνεχισθεί στην προσβεβλημένη περιοχή μέχρι να ληφθούν επαρκή μέτρα για την προστασία των εργαζομένων, λαμβάνοντας υπόψη τη γνώμη του γιατρού ή της αρμόδιας αρχής για την ιατρική παρακολούθηση.  Όταν η έκθεση δεν μπορεί να μειωθεί εύλογα με άλλα μέσα και όταν καταστεί αναγκαία η χρήση προστατευτικής αναπνευστικής συσκευής, η συσκευή αυτή δεν μπορεί να φέρεται μόνιμα και η διάρκεια χρήσης για κάθε εργαζόμενο πρέπει να περιορίζεται στον αυστηρά  ελάχιστο αναγκαίο χρόνο.  3. Σε περίπτωση γεγονότος που μπορεί να αυξήσει σημαντικά την έκθεση στο μόλυβδο, οι εργαζόμενοι πρέπει να απομακρυνθούν αμέσως από την προσβεβλημένη ζώνη. Μόνο οι εργαζόμενοι που πρέπει να επέμβουν για την εκτέλεση των απαραίτητων επισκευών θα μπορούν  να εισέλθουν στην προσβεβλημένη ζώνη χρησιμοποιώντας υποχρεωτικά τις κατάλληλες συσκευές προστασίας.  4. Για ορισμένες εργασίες, για τις οποίες προβλέπεται υπέρβαση της οριακής τιμής που αναφέρεται στην παράγραφο 1 και για τις οποίες δεν φαίνεται πρακτικό να ληφθούν προληπτικά τεχνικά μέτρα για τον περιορισμό της συγκέντρωσης του μολύβδου στον αέρα, ο  εργοδότης καθορίζει τα μέτρα για την εξασφάλιση της προστασίας των εργαζομένων κατά τη διάρκεια των εργασιών αυτών. Πριν αρχίσει η εκτέλεση των εργασιών αυτών, ζητείται η γνώμη των εργαζομένων ή και των εκπροσώπων τους στην επιχείρηση ή την εγκατάσταση.    Άρθρο 9  1. Όταν ξεπεραστεί η οριακή βιολογική τιμή που ορίζεται στο άρθρο 6 παράγραφος 1 υπό β:  - λαμβάνονται αμέσως τα απαραίτητα μέτρα για να διαπιστωθούν τα αίτια της υπέρβασης αυτής και για την επανόρθωση της κατάστασης. Τα μέτρα αυτά μπορούν να περιλαμβάνουν, λαμβάνοντας υπόψη τη σπουδαιότητα της υπέρβασης και όταν αυτό κριθεί ευκταίο από το  γιατρό ή την αρμόδια για την ιατρική παρακολούθηση των εργαζομένων αρχή, την άμεση απομάκρυνση του εν λόγω εργαζόμενου από κάθε έκθεση στο μόλυβδο- - μέσα σε διάστημα τριών μηνών διενεργείται νέος προσδιορισμός του μολύβδου στο αίμα (PbB). Μετά τον προσδιορισμό αυτό ο εν λόγω εργαζόμενος δεν πρέπει να διατηρηθεί στη θέση εργασίας του ή σε άλλη θέση εργασίας που να συνεπάγεται ίσο ή ανώτερο κίνδυνο  έκθεσης στο μόλυβδο, αν εξακολουθεί η υπέρβαση της βιολογικής οριακής τιμής. Ο εν λόγω εργαζόμενος μπορεί, με γνωμοδότηση του γιατρού ή της αρμοδίας για την ιατρική παρακολούθηση των εργαζομένων αρχή, να τοποθετηθεί σε άλλες θέσεις εργασίας που  συνεπάγονται μικρότερο κίνδυνο έκθεσης. Στην περίπτωση αυτή, υποβάλλεται σε συχνότερη ιατρική παρακολούθηση.  Εντούτοις, τα Κράτη μέλη μπορούν να λάβουν διαφορετικά μέτρα για τους εργαζόμενους οι οποίοι, αφού εκτέθηκαν στο μόλυβδο κατά τη διάρκεια πολλών ετών, παρουσιάζουν πολύ υψηλή επιβάρυνση του σώματος σε μόλυβδο κατά την έναρξη της εφαρμογής της παρούσας  οδηγίας.  2. Ο εν λόγω εργαζόμενος ή ο εργοδότης μπορεί να ζητήσει την αναθεώρηση των εκτιμήσεων που αναφέρονται στην παράγραφο 1.   Άρθρο 10  1. Για κάθε εργασία που εκτελείται κάτω από τις συνθήκες, οι οποίες αναφέρονται στο άρθρο 2 παράγραφος 4, λαμβάνονται τα κατάλληλα μέτρα ώστε:  α) i) να απομακρυνθεί ο κίνδυνος απορρόφησης μολύβδου από το κάπνισμα και τη λήψη τροφής ή ποτών,  ii) να υπάρχουν χώροι όπου οι εργαζόμενοι θα μπορούν να τρώγουν και να πίνουν χωρίς κίνδυνο μόλυνσης από το μόλυβδο,  iii) στην περίπτωση ιδιαίτερα θερμών τόπων εργασίας, στους οποίους οι εργαζόμενοι πρέπει να ενθαρρύνονται να πίνουν, να εφοδιάζονται με πόσιμο νερό ή άλλα ποτά μη μολυσμένα από το μόλυβδο που υπάρχει στον τόπο εργασίας- β) i) να εφοδιάζονται οι εργαζόμενοι με κατάλληλα ενδύματα εργασίας ή προστασίας, λαμβάνοντας υπόψη τις φυσικές και χημικές ιδιότητες των ενώσεων του μολύβδου, στις οποίες εκτίθενται,  ii) να μην απομακρύνονται τα ενδύματα αυτά από την επιχείρηση. Εντούτοις, αν η ίδια η επιχείρηση δεν αναλαμβάνει τον καθαρισμό τους, μπορούν να μεταφέρονται προς πλύση σε ειδικά εξοπλισμένα καθαριστήρια έξω από την επιχείρηση- στην περίπτωση αυτή, η  μεταφορά των ενδυμάτων πρέπει να γίνεται μέσα σε κλειστά δοχεία,  iii) να εξασφαλίζεται χωριστή τοποθέτηση των ενδυμάτων εργασίας ή προστασίας αφενός, και των καθημερινών ενδυμάτων αφετέρου.  iv) να τίθενται στη διάθεση των εργαζομένων επαρκείς και κατάλληλες εγκαταστάσεις υγιεινής, που να περιλαμβάνουν ντους σε περίπτωση εργασιών που δημιουργούν σκόνη.  2. Το κάστος των μέτρων που λαμβάνονται σε εφαρμογή των διατάξεων που προβλέπονται στην παράγραφο 1, δεν μπορεί να επιβαρύνει τους εργαζόμενους.   Άρθρο 11  1. Για κάθε εργασία που εκτελείται κάτω από τις συνθήκες που αναφέρονται στο άρθρο 2 παράγραφος 2, λαμβάνονται τα κατάλληλα μέτρα ώστε οι εργαζόμενοι καθώς και οι εκπρόσωποί τους στην επιχείρηση ή την εγκατάσταση να είναι κατάλληλα  πληροφορημένοι σχετικά με:  - τους ενδεχόμενους κινδύνους για την υγεία, που οφείλονται στην έκθεση στο μόλυβδο, συμπεριλαμβανομένων και των ενδεχομένων κινδύνων για το έμβρυο και τα βρέφη που τρέφονται με μητρικό γάλα,  - την ύπαρξη κανονιστικών οριακών τιμών και την αναγκαιότητα της βιολογικής και ατμοσφαιρικής παρακολούθησης,  - τις διατάξεις σχετικά με τα μέτρα υγιεινής, περιλαμβανομένης και της ανάγκης να μην καπνίζουν, τρώγουν ή πίνουν στον τόπο εργασίας,  - τις προφυλάξεις που πρέπει να λαμβάνονται σχετικά με τη χρήση προστατευτικών συσκευών και προστατευτικών ενδυμάτων,  - τις ειδικές προφυλάξεις που αποσκοπούν στη μείωση της έκθεσης στο μόλυβδο.  2. Εκτός από τα μέτρα που αναφέρονται στην παράγραφο 1, για κάθε εργασία εκτελούμενη υπό τις συνθήκες που αναφέρονται στο άρθρο 2 παράγραφος 4, λαμβάνονται τα κατάλληλα μέτρα ώστε:  α) οι εργαζόμενοι ή και οι εκπρόσωποί τους στην επιχείρηση ή την εγκατάσταση να μπορούν να ενημερώνονται για:  - τα αποτελέσματα των μετρήσεων του μολύβδου στον αέρα,  - τα στατιστικά (όχι ονομαστικά) αποτελέσματα της βιολογικής παρακολούθησης,  και να μπορούν να λαμβάνουν εξηγήσεις σχετικά με τη σημασία των αποτελεσμάτων αυτών- β) αν τα αποτελέσματα υπερβαίνουν τις οριακές τιμές μολύβδου στον αέρα που ορίζονται στο άρθρο 6 παράγραφος 1 υπό α να ενημερώνονται οι εργαζόμενοι, καθώς και οι εκπρόσωποί τους, στην επιχείρηση ή εγκατάσταση το ταχύτερο δυνατό για τις υπερβάσεις αυτές  και τα αίτιά τους και να ζητείται η γνώμη των εργαζομένων ή και των εκπροσώπων τους στην επιχείρηση ή την εγκατάσταση σχετικά με τα μέτρα που πρέπει να ληφθούν, ή, σε επείγουσα περίπτωση, να πληροφορούνται τα ληφθέντα μέτρα- γ) κάθε φορά που διενεργούνται μετρήσεις στο αίμα (PbB), ALAU ή οποιαδήποτε άλλη βιολογική μέτρηση, για να εκτιμηθεί η έκθεση στο μόλυβδο, να πληροφορούνται οι εν λόγω εργαζόμενοι υπό την επίβλεψη του αρμοδίου γιατρού, τα αποτελέσματα των μετρήσεων  αυτών και την ερμηνεία που δίδεται στα αποτελέσματα αυτά.   Άρθρο 12  Ο γιατρός ή η αρμοδία για την ιατρική παρακολούθηση των εργαζομένων αρχή έχει πρόσβαση σε όλες τις απαραίτητες πληροφορίες για την εκτίμηση της έκθεσης των εργαζομένων στο μόλυβδο, περιλαμβανομένων και των αποτελεσμάτων της παρακολούθησης του  μολύβδου στον αέρα.   Άρθρο 13  Πρέπει να ληφθούν μέτρα για να εξασφαλισθεί ότι τα ατομικά στοιχεία σχετικά με την έκθεση και τις κλινικές βιολογικές εξετάσεις των εργαζομένων καταγράφονται και τηρούνται με κατάλληλο τρόπο, σύμφωνα με την εθνική νομοθεσία και πρακτική.   Άρθρο 14  1. Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία το αργότερο την 1η Ιανουαρίου 1986. Ενημερώνουν σχετικά αμέσως την Επιτροπή.  2. Τα Κράτη μέλη γνωστοποιούν στην Επιτροπή τις διατάξεις εσωτερικού δικαίου που θεσπίζουν στο ρυθμιζόμενο από την παρούσα οδηγία τομέα.   Άρθρο 15  Η παρούσα οδηγία απευθύνεται στα Κράτη μέλη.  Έγινε στις Βρυξέλες, στις 28 Ιουλίου 1982.  Για το Συμβούλιο Ο Πρόεδρος O. MOLLER  (1) ΕΕ αριθ. C 324 της 28. 12. 1979, σ. 3.  (2) ΕΕ αριθ. C 101 της 4. 5. 1981, σ. 14.  (3) ΕΕ αριθ. C 300 της 18. 11. 1980, σ. 22.  (4) ΕΕ αριθ. C 165 της 11. 7. 1978, σ. 1.  (5) ΕΕ αριθ. L 327 της 3. 12. 1980, σ. 8.  (6) Σε μονάδες S I. τα 70mg/100 ml αίματος αντιστοιχούν σε 3,4 μmol/l αίματος.      ΠΑΡΑΡΤΗΜΑ I   Κατάλογος των δραστηριοτήτων που αναφέρονται στο άρθρο 2 παράγραφος 1 δεύτερο εδάφιο  1. Κατεργασία συμπυκνωμάτων μολύβδου.  2. Τήξη και μεταλλουργικός καθαρισμός μολύβδου και ψευδαργύρου (πρωτογενής και δευτερογενής).  3. Κατασκευή και χειρισμός spray αρσενικούχου μολύβδου.  4. Κατασκευή οξειδίων του μολύβδου.  5. Παραγωγή άλλων ενώσεων του μολύβδου (περιλαμβανομένου και του τμήματος της παραγωγής των αλκυλιομένων ενώσεων του μολύβδου που συνεπάγεται έκθεση στο μεταλλικό μόλυβδο και τις ενώσεις ιόντων του).  6. Κατασκευή βαφών, σμάλτων, κολλών και χρωμάτων με μόλυβδο.  7. Κατασκευή και ανακύκλιση συσσωρευτών(1).  8. Βιοτεχνία κασσίτερου και μολύβδου.  9. Κατασκευή συγκολλήσεων που περιέχουν μόλυβδο.  10. Κατασκευή πυρομαχικών που περιέχουν μόλυβδο.  11. Κατασκευή αντικειμένων με βάση το μόλυβδο ή κραμμάτων που περιέχουν μόλυβδο.  12. Χρήση βαφών, σμάλτων, κολλών και χρωμάτων με μόλυβδο.  13. Βιομηχανίες κεραμευτικής και αγγειοπλαστικής βιοτεχνίας(1).  14. Υαλοβιομηχανίες.  15. Βιομηχανίες πλαστικών που χρησιμοποιούν προσθετικά με βάση το μόλυβδο.  16. Συχνή χρήση συγκολλήσεων που περιέχουν μόλυβδο σε κλειστούς χώρους.  17. Τυπογραφικές εργασίες που συνεπάγονται τη χρήση μολύβδου.  18. Εργασίες κατεδάφισης, ιδιαίτερα απόξυση, καύση και κοπή με φλόγα υλικών που καλύπτονται από μολυβδούχα χρώματα, καθώς και η κατεδάφιση εγκαταστάσεων (π.χ. φούρνων μολύβδου) (1) 19. Χρήση πυρομαχικών που περιέχουν μόλυβδο σε κλειστό χώρο.  20. Κατασκευή και επιδιόρθωση αυτοκινήτων(1).  21. Κατασκευή μολυβδούχου χάλυβα.  22. Σκλήρυνση χάλυβα με μόλυβδο.  23. Επικάλυψη με μόλυβδο (επιμετάλλωση).  24. Ανάκτηση του μολύβδου και των μεταλλικών καταλοίπων που περιέχουν μόλυβδο.    (1) Εφόσον χρησιμοποιείται ή υπάρχει μόλυβδος.       ΠΑΡΑΡΤΗΜΑ II   Τεχνικές προδιαγραφές που αναφέρονται στο άρθρο 3 παράγραφος 1 δεύτερο εδάφιο  1. Οι συσκευές είναι εκείνες που ανταποκρίνονται στις ακόλουθες τεχνικές προδιαγραφές:  α) ταχύτητα εισόδου του αέρα στο στόμιο: 1,25 m/sec +- 10 %- β) παροχή του αέρα: τουλάχιστον 1 l/min- γ) χαρακτηριστικά της κεφαλής δειγματοληψίας: επιβάλλεται η χρησιμοποίηση κεφαλής δειγματοληψίας κλειστού τύπου για την αποφυγή της μόλυνσης του φίλτρου- δ) διάμετρος του στομίου εισόδου: τουλάχιστον 4 χιλιοστά για να αποφευχθούν οι επιδράσεις των τοιχωμάτων- ε) θέση του φίλτρου ή του στομίου εισόδου: κατά το δυνατόν πρέπει να διατηρείται παράλληλα προς το πρόσωπο του εργαζομένου καθ' όλη τη διάρκεια της δειγματοληψίας- στ) αποτελεσματικότητα του φίλτρου: αποτελεσματικότητα τουλάχιστον 95 % για όλα τα σωματίδια που λαμβάνονται ως δείγματα, αεροδυναμικής διαμέτρου ανώτερης ή ίσης με 0,3 μm- η) ομοιογένεια του φίλτρου: μεγίστη ομοιογένεια του μολύβδου στο φίλτρο για να είναι δυνατή η σύγκριση μεταξύ των δύο μισών του ίδιου φίλτρου.  2. Ο μόλυβδος που περιέχεται στο δείγμα αέρα, το οποίο ελήφθη σύμφωνα με το σημείο 1, πρέπει να αναλύεται με φασματοσκόπηση ατομικής απορρόφησης ή με οποιαδήποτε άλλη μέθοδο ανάλυσης που δίνει ισότιμα αποτελέσματα.       ΠΑΡΑΡΤΗΜΑ III   Μέθοδοι μέτρησης των βιολογικών παραμέτρων που αναφέρονται στο άρθρο 4 παράγραφος 2  PbB: φασματοσκόπηση ατομικής απορρόφησης,  ALAU: μέθοδος Davis (1) ή ισότιμη μέθοδος,  ZPP: αιματοφθοριομέτρηση (2) ή ισότιμη μέθοδος,  ALAD: ευρωπαϊκή τυποποιημένη μέθοδος (3) ή ισότιμη μέθοδος,  Η Επιτροπή θα καταρτίσει κατάλληλα προγράμματα ποιοτικού ελέγχου.    (1) Davis J. R., and Andelman S. L. "Urinary delta-aminolevulinic acid levels in lead poisoning. A modified method for the rapid determination of urinary delta-aminolevulinic acid using disposable ion-exchange chromatographic columns". Arch.  Environ, Health 1553-9 (1967).  (2) Blumberg W. E., Eisinger J., Lamola A. A., and Zuckerman D. M. "Zinc protoporphyrin level in blood determination by a portable hematofluometer. A screening device for lead poisoning". J. Lab. Clin. Med. 89, 712-723 (1977).  (3) α) Οδηγία 77/312/ΕΟΚ του Συμβουλίου της 29ης Μαρτίου 1977 σχετικά με τη βιολογική ανίχνευση του μολύβδου στον πληθυσμό- ΕΕ αριθ. L 105 της 28. 4. 1977, σ. 10 (παράρτημα III).  β) A. Berlin and K. H. Schaller "European Standardized Method-for the determination of delta-aminolevulinic acid dehydratase activity in blood". 3. Klin. Chem. Klin. Biochem. 12, 389-390 (1974).       ΠΑΡΑΡΤΗΜΑ IV   Πρακτικές συστάσεις για την κλινική παρακολούθηση των εργαζομένων που αναφέρονται στο άρθρο 4 παράγραφος 5  1. Σύμφωνα με τις σήμερα υπάρχουσες γνώσεις, μια σημαντική απορρόφηση μολύβδου μπορεί να έχει βλαβερές συνέπειες για τα συστήματα:  - αιμοποιητικό,  - γαστροεντερικό,  - νευρικό κεντρικό και περιφερειακό,  - νεφρικό.  2. Ο γιατρός στον οποίο έχει ανατεθεί η ιατρική παρακολούθηση των εργαζομένων που έχουν εκτεθεί στο μόλυβδο, πρέπει να γνωρίζει τις συνθήκες και τις περιστάσεις, κάτω από τις οποίες κάθε εργαζόμενος εξετέθη στο μόλυβδο.  3. Η κλινική παρακολούθηση των εργαζομένων θα πρέπει να γίνεται σύμφωνα με τις ενδεδειγμένες πρακτικές- θα πρέπει να περιλαμβάνει τις ακόλουθες ενέργειες:  - κατάρτιση αρχείου με το ιατρικό και επαγγελματικό ιστορικό του εργαζομένου,  - φυσική εξέταση και προσωπική συνομιλία με τον εργαζόμενο- ιδιαίτερη προσοχή πρέπει να δίνεται στα συμπτώματα που συνοδεύουν το πρώτο στάδιο δηλητηρίασης από τον μόλυβδο,  - εκτίμηση της λειτουργίας των πνευμόνων (για την ενδεχόμενη σύσταση χρησιμοποίησης προστατευτικής αναπνευστικής συσκευής).  Οι αναλύσεις αίματος (και ιδιαίτερα ο καθορισμός της τιμής του αιματοκρίτη) και η ανάλυση των ούρων θα πρέπει να διενεργούνται κατά την πρώτη ιατρική εξέταση και στη συνέχεια, με κανονικό ρυθμό σύμφωνα με την κρίση του γιατρού.  4. Εκτός από τις αποφάσεις που θα κρίνει σκόπιμες με βάση τα αποτελέσματα της βιολογικής παρακολούθησης, ο γιατρός, στον οποίον έχει ανατεθεί η εξέταση, θα καθορίσει τις περιπτώσεις, που η έκθεση ή συνέχιση της έκθεσης του εργαζομένου στο μόλυβδο  αντενδείκνυται. Οι κυριότερες αντενδείξεις είναι:  i)- κληρονομικές παθήσεις:  - θαλασσαιμία (μεσογειακή αναιμία)- - ανεπάρκεια G-6-PD- ii)- επίκτητες παθήσεις:  - αναιμία- - νεφρική ανεπάρκεια- - ηπατική ανεπάρκεια.  5. Χρήση των χηλικών ουσιών.  Η χρήση χηλικών ουσιών για προφυλακτικούς σκοπούς, η οποία ονομάζεται καμιά φορά "προληπτική θεραπεία", είναι απαράδεκτη από ιατρική και ηθική άποψη. Πράγματι, πολλές χηλικές ουσίες μπορούν να θεωρηθούν ως τοξικές για τα νεφρά, όταν λαμβάνονται για  μεγάλο διάστημα.  6. Θεραπεία της δηλητηρίασης:  Θα πρέπει να γίνεται από ειδικούς.


Avis juridique important

|

31984L0424

Οδηγία 84/424/ΕΟΚ του Συμβουλίου της 3ης Σεπτεμβρίου 1984 για την τροποποίηση της οδηγίας 70/157/ΕΟΚ για την προσέγγιση των νομοθεσιών των κρατών μελών που αναφέρονται στο αποδεκτό ηχητικό επίπεδο και στη διάταξη εξάτμισης των οχημάτων με κινητήρα

Επίσημη Εφημερίδα αριθ. L 238 της 06/09/1984 σ. 0031 - 0033 Φινλανδική ειδική έκδοση: Κεφάλαιο 13 τόμος 13 σ. 0204  Ισπανική ειδική έκδοση: Κεφάλαιο 13 τόμος 16 σ. 0042  Σουηδική ειδική έκδοση: Κεφάλαιο 13 τόμος 13 σ. 0204  Πορτογαλική ειδική έκδοση : Κεφάλαιο 13 τόμος 16 σ. 0042

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 3ης Σεπτεμβρίου 1984  για την τροποποίηση της οδηγίας 70/157/ΕΟΚ περί προσεγγίσεως των νομοθεσιών των κρατών μελών που αναφέρονται στο αποδεκτό ηχητικό επίπεδο και στη διάταξη εξάτμισης των οχημάτων με κινητήρα  (84/424/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής (1),  τη γνώμη του Ευρωπαϊκου Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οδηγία 70/157/ΕΟΚ (4), όπως τροποποιήθηκε τελευταία από την οδηγία 81/334/ΕΟΚ (5), καθορίζει στο παράρτημά της όρια για το ηχητικό επίπεδο των οχημάτων με κινητήρα, τα οποία προορίζονται να κυκλοφορούν σε δρόμο, με ή χωρίς αμάξωμα, που έχουν τουλάχιστον τέσσερις τροχούς και ανώτατη από κατασκευή ταχύτητα που υπερβαίνει τα 25 χιλιόμετρα την ώρα, με εξαίρεση τα οχήματα που κινούνται πάνω σε σιδηροτροχιές, τις γεωργικές μηχανές και ελκυστήρες, καθώς και τα μηχανήματα δημοσίων έργων·  ότι η προστασία του πληθυσμού των αστικών κέντρων από το θόρυβο απαιτεί τη λήψη κατάλληλων μέτρων για να μειωθεί το ηχητικό επίπεδο των οχημάτων με κινητήρα και ότι μια τέτοια μείωση έχει καταστεί δυνατή λόγω της τεχνικής προόδου που έχει σημειωθεί στην κατασκευή των αυτοκινήτων·  ότι, για το λόγο αυτό, πρέπει να τροποποιηθεί το παράρτημα Ι της οδηγίας 70/157/ΕΟΚ και να μειωθούν οι εκφρασμένες σε dB (Α) τιμές του ηχητικού επιπέδου για κάθε κατηγορία οχήματος που προβλέπεται στο εν λόγω παράρτημα·  ότι η μείωση αυτή αποτελεί σημαντικό βήμα για τη βελτίωση του περιβάλλοντος· ότι πρέπει, εντούτοις, να αναθεωρηθούν μεταγενέστερα οι σχετικές διατάξεις με βάση τα αποτελέσματα των εργασιών της Επιτροπής στα πλαίσια σφαιρικής αντιμετώπισης όπου να λαμβάνεται συγχρόνως υπόψη το σύνολο των βασικών πλευρών των κοινοτικών ρυθμίσεων στον τομέα των οχημάτων με κινητήρα, και ιδίως των παραγόντων: ασφάλεια, περιβάλλον και εξοινομόμηση ενέργειας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο παράρτημα Ι της οδηγίας 70/157/ΕΟΚ, το κείμενο του σημείου 5.2.2.1 αντικαθίσταται από το ακόλουθο κείμενο:  1.2,3 // «5.2.2.1  // Οριακές τιμές   //   // Το ηχητικό επίπεδο που μετράται σύμφωνα με τα σημεία 5.2.2.2 έως 5.2.2.5 του παρόντος παραρτήματος δεν πρέπει να υπερβαίνει τα ακόλουθα όρια:  1.2.3 //   //   //   //   // Κατηγορίες οχημάτων   // Οριακές  τιμές  σε dB (Α)  //   //   //   // 5.2.2.1.1.  // Οχήματα που προορίζονται για τη μεταφορά προσώπων, τα οποία περιλαμβάνουν μέχρι εννέα θέσεις καθημένων, συμπεριλαμβανομένης και αυτής του οδηγού  // 77  // 5.2.2.1.2.  // Οχήματα που προορίζονται για τη μεταφορά προσώπων, και έχουν περισσότερες από εννέα θέσεις καθημένων, σημπεριλαμβανομένης και αυτής του οδηγού και των οποίων η μέγιστη επιτρεπόμενη μάζα υπερβαίνει τους 3,5 τόνους:  //   // 5.2.2.1.2.1.  // - με κινητήρα ισχύος μικρότερης από 150 kW  // 80  // 5.2.2.1.2.2.  // - με κινητήρα ισχύος ίσης ή μεγαλύτερης από 150 kW  // 83  // 5.2.2.1.3.  // Οχήματα τα οποία προορίζονται για τη μεταφορά προσώπων και έχουν περισσότερες από εννέα θέσεις καθημένων, συμπεριλαμβανομένης και αυτής του οδηγού· οχήματα προοριζόμενα για τη μεταφορά εμπορευμάτων, και των οποίων:  //   // 5.2.2.1.3.1.  // - το μέγιστο επιτρεπόμενο βάρος δεν υπερβαίνει τους 2 τόνους  // 78  // 5.2.2.1.3.2.  // - το μέγιστο επιτρεπόμενο βάρος είναι μεταξύ 2 και 3,5 τόνων  // 79  // 5.2.2.1.4.  // Οχήματα που προορίζονται για τη μεταφορά εμπορευμάτων και των οποίων η μέγιστη επιτρεπόμενη μάζα υπερβαίνει τους 3,5 τόνους:  //  // 5.2.2.1.4.1.  // - με κινητήρα ισχύος μικρότερης από 75 kW  // 81  // 5.2.2.1.4.2.  // - με κινητήρα ισχύος ίσης ή μεγαλύτερης από 75 kW αλλά μικρότερης από 150 kW  // 83  // 5.2.2.1.4.3.  // - με κινητήρα ισχύος ίσης ή μεγαλύτερης από 150 kW  // 84  //   //   //  1.2,3 //   // Ωστόσο,   //   // - για τα οχήματα των κατηγοριών των σημείων 5.2.2.1.1 κα 5.2.2.1.3, οι οριακές τιμές αυξάνονται κατά 1 dB (Α) εφόσον τα οχήματα είναι εξοπλισμένα με κινητήρα diesel με απευθείας έγχυση,   //   // - για τα οχήματα που έχουν μέγιστο επιτρεπόμενο βάρος μεγαλύτερο από 2 τόνους και τα οποία έχουν σχεδιαστεί για μη οδική χρήση, οι οριακές τιμές αυξάνονται κατά 1 dB (Α) εφόσον είναι εξοπλισμένα με κινητήρα ισχύος μικρότερης από 150 kW και κατά 2 dB (Α) εφόσον είναι εξοπλισμένα με κινητήρα ισχύος ίσης ή μεγαλύτερης από 150 kW.»  Άρθρο 2  1. Από την 1η Ιανουαρίου 1985, τα κράτη μέλη δεν είναι δυνατόν για λόγους που αφορόυν το αποδεκτό ηχητικό επίπεδο και τη διάταξη εξάτμισης:  - να αρνούνται, για ένα τύπο οχήματος με κινητήρα, την έγκριση ΕΟΚ ή τη χορήγηση του εγγράφου που προβλέπεται στο άρθρο 10 παράγραφος 1 τρίτη περίπτωση της οδηγίας 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκουμένων τους (1), όπως τροποποιήθηκε τελευταία από την οδηγία 80/1267/ΕΟΚ (2), ή την έγκριση από εθνικής πλευράς, ή  - να απαγορεύσουν την πρώτη θέση σε κυκλοφορία των οχημάτων  αν το ηχητικό επίπεδο και η διάταξη εξάτμισης του τύπου αυτού του εν λόγω οχήματος ή οχημάτων ανταποκρίνονται στις διατάξεις της οδηγίας 70/157/ΕΟΚ, όπως τροποποιείται από την παρούσα οδηγία.  2. Από την 1η Οκτωβρίου 1988, τα κράτη μέλη:  - δεν μπορούν να χορηγούν το έγγραφο που προβλέπεται στο άρθρο 10 παράγραφος 1 τρίτη περίπτωση της οδηγίας 70/156/ΕΟΚ για ένα τύπο οχήματος με κινητήρα του οποίου το ηχητικό επίπεδο και η διάταξη εξάτμισης δεν ανταποκρίνονται στις διατάξεις της οδηγίας 70/157/ΕΟΚ, όπως αυτή τροποποιείται από την παρούσα οδηγία,  - είναι δυνατόν να αρνούνται την έγκριση, από εθνικής πλευράς, τύπου οχήματος με κινητήρα του οποίου το ηχητικό επίπεδο και η διάταξη εξάτμισης δεν ανταποκρίνονται στις διατάξεις της οδηγίας 70/157/ΕΟΚ, όπως αυτή τροποποιείται από την παρούσα οδηγία.  Εντούτοις, όσον αφορά τα οχήματα της κατηγορίας του σημείου 5.2.2.1.3, που ορίζεται στο άρθρο 1, εφόσον είναι εξοπλισμένα με κινητήρες diesel, καθώς και όσον αφορά τα οχήματα της κατηγορίας του σημείου 5.2.2.1.4, η ημερομηνία «1η Οκτωβρίου 1988» αντικαθίσταται από την ημερομηνία «1η Οκτωβρίου 1989».  3. Από την 1η Οκτωβρίου 1989, τα κράτη μέλη μπορούν να απαγορεύουν την κυκλοφορία, για πρώτη φορά, οχημάτων των οποίων το ηχητικό επίπεδο και η διάταξη εξάτμισης δεν ανταποκρίνονται στις διατάξεις της οδηγίας 70/157/ΕΟΚ, όπως αυτή τροποποιείται από την παρούσα οδηγία.  Εντούτοις, όσον αφορά τα οχήματα της κατηγορίας του σημείου 5.2.2.1.3, που ορίζεται στο άρθρο 1, εφόσον αυτά είναι εξοπλισμένα με κινητήρες diesel, καθώς και όσον αφορά τα οχήματα της κατηγορίας του σημείου 5.2.2.1.4, η ημερομηνία «1η Οκτωβρίου 1989» αντικαθίσταται από την ημερομηνία «1η Οκτωβρίου 1990».  Άρθρο 3  Το αργότερο μέχρι τις 31 Δεκεμβρίου 1990, το Συμβούλιο αποφασίζει περαιτέρω αναθεώρηση των διατάξεων της οδηγίας 70/157/ΕΟΚ με βάση έκθεση της Επιτροπής σχετικά με τα νέα δυνατά μέτρα όσον αφορά τους κανόνες στον τομέα της αυτοκινητοβιομηχανίας, η οποία καταρτίζεται λαμβάνοντας συγχρόνως υπόψη τους παράγοντες: ασφάλεια, περιβάλλον και εξοικονόμηση ενέργειας.  Άρθρο 4  Πριν από την 1η Ιανουαρίου 1985, τα κράτη μέλη θέτουν σε ισχύ τις αναγκαίες διατάξεις για να συμμορφωθούν προς την παρούσα οδηγία και ενημερώνουν αμέσως την Επιτροπή σχετικά.  Άρθρο 5  Η παρούσα οδηγία απευθύνεται στα κράτη μέλη.  Βρυξέλλες, 3 Σεπτεμβρίου 1984.  Για το Συμβούλιο  Ο Πρόεδρος  P. BARRY  (1) ΕΕ αριθ. C 200 της 27. 7. 1983, σ. 5.  (2) ΕΕ αριθ. C 172 της 2. 7. 1984, σ. 157.  (3) ΕΕ αριθ. C 358 της 31. 12. 1983, σ. 4.  (4) ΕΕ αριθ. L 42 της 23. 2. 1970, σ. 16.  (5) ΕΕ αριθ. L 131 της 18. 5. 1981, σ. 6.  (1) ΕΕ αριθ. L 42 της 23. 2. 1970, σ. 1.  (2) ΕΕ αριθ. L 375 της 31. 12. 1980, σ. 34.


Avis juridique important

|

32002L0056

Οδηγία 2002/56/ΕΚ του Συμβουλίου, της 13ης Ιουνίου 2002, περί εμπορίας σπόρων γεωμήλων προς φύτευση

Επίσημη Εφημερίδα αριθ. L 193 της 20/07/2002 σ. 0060 - 0073

Οδηγία 2002/56/ΕΚ του Συμβουλίουτης 13ης Ιουνίου 2002περί εμπορίας σπόρων γεωμήλων προς φύτευσηΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής,τη γνώμη του Ευρωπαϊκού Κοινοβουλίου(1),Αφού ζήτησε τη γνώμη της Οικονομικής και Κοινωνικής Επιτροπής,Εκτιμώντας τα ακόλουθα:(1) Η οδηγία 66/403/ΕΟΚ του Συμβουλίου, της 14ης Ιουνίου 1966, περί εμπορίας σπόρων γεωμήλων προς φύτευση(2) έχει επανειλημμένα τροποποιηθεί κατά τρόπο ουσιαστικό(3). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.(2) Η παραγωγή γεωμήλων κατέχει σημαντική θέση στη γεωργία της Κοινότητας.(3) Η επίτευξη ικανοποιητικών αποτελεσμάτων κατά την καλλιέργεια των γεωμήλων εξαρτάται σε μεγάλο βαθμό από τη χρησιμοποίηση καταλλήλων σπόρων γεωμήλων.(4) Μεγαλύτερη παραγωγικότητα στην καλλιέργεια των γεωμήλων μέσα στην Κοινότητα θα επιτευχθεί με την εφαρμογή, από τα κράτη μέλη, ενιαίων, και όσο το δυνατό αυστηρών κανόνων όσον αφορά την επιλογή ποικιλιών που γίνονται αποδεκτές στην εμπορία, ιδιαίτερα ως προς την υγιεινή τους κατάσταση. Ως εκ τούτου, προβλέπεται κοινός κατάλογος ποικιλιών καλλιεργουμένων φυτικών ειδών από την οδηγία 2002/53/ΕΚ του Συμβουλίου(4).(5) Πρέπει να καθιερωθεί για την Κοινότητα ενιαίο σύστημα πιστοποιήσεως βασιζόμενο στις εμπειρίες που αποκτήθηκαν από την εφαρμογή των συστημάτων των κρατών μελών και της Οικονομικής Επιτροπής των Ηνωμένων Εθνών για την Ευρώπη. Στο πλαίσιο της παγίωσης της εσωτερικής αγοράς, το κοινοτικό σύστημα πρέπει να εφαρμοσθεί στην παραγωγή προς εμπορία και στην εμπορία εντός της Κοινότητας, χωρίς δυνατότητα των κρατών μελών να παρεκκλίνουν μονομερώς η οποία ενδέχεται να παρεμποδίσει την ελεύθερη κυκλοφορία σπόρων στην Κοινότητα.(6) Κατά γενικό κανόνα, οι σπόροι γεωμήλων πρέπει να μπορούν να τίθενται σε εμπορία μόνο αν έχουν επίσημα εξετασθεί και πιστοποιηθεί σύμφωνα με τους κανόνες πιστοποιήσεως ως βασικοί σπόροι γεωμήλων ή πιστοποιημένοι σπόροι γεωμήλων. Η επιλογή των τεχνικών όρων "βασικοί σπόροι γεωμήλων" ή "πιστοποιημένοι σπόροι γεωμήλων" στηρίζεται στη διεθνή ορολογία που ήδη υπάρχει. Υπό ορισμένους ειδικούς όρους, πρέπει να καταστεί δυνατή η εμπορία ποικιλιών σπόρων επιλογής γενεών προγενέστερων των βασικών σπόρων καθώς και των ακατέργαστων σπόρων.(7) Τα κράτη μέλη μπορούν να υποδιαιρέσουν τις κατηγορίες των σπόρων γεωμήλων προς φύτευση σε κατηγορίες που ανταποκρίνονται σε διαφορετικές προϋποθέσεις. Πρέπει να προβλεφθεί ότι οι κοινοτικές κατηγορίες και οι προϋποθέσεις τους είναι δυνατόν να καθορισθούν με εσπευσμένη διαδικασία. Για το σκοπό αυτό, τα κράτη μέλη οφείλουν να αποφασίσουν σε ποιο μέτρο εφαρμόζονται αυτές οι κατηγορίες στη δική τους παραγωγή.(8) Ενόψει του εκσυγχρονισμού των μεθόδων αναπαραγωγής, πρέπει να προβλεφθεί κοινοτική διαδικασία για τη θέσπιση ειδικών κανόνων που εφαρμόζονται για την εμπορία σπόρων γεωμήλων προς φύτευση που παράγονται με μικροπολλαπλασιαστικές μεθόδους.(9) Πρέπει να μην εφαρμόζονται οι κοινοτικοί κανόνες στους σπόρους γεωμήλων για τους οποίους έχει αποδειχθεί ότι προορίζονται για τρίτες χώρες.(10) Για να βελτιωθεί όχι μόνο η γενετική αξία και η υγιεινή κατάσταση των σπόρων γεωμήλων μέσα στην Κοινότητα αλλά και η εξωτερική ποιότητα αυτών, πρέπει να προβλεφθούν όρια ανοχής σχετικά με τις ξένες ύλες, τα ελαττώματα ή τις ασθένειες των σπόρων γεωμήλων.(11) Μπορεί να παρέχεται η άδεια στα κράτη μέλη, όσον αφορά την εμπορία των σπόρων γεωμήλων προς φύτευση σε ολόκληρο το έδαφός τους ή σε τμήματα αυτού, να λαμβάνουν αυστηρότερα μέτρα από εκείνα που προβλέπονται στο παράρτημα I κατά συγκεκριμένων ιών οι οποίοι δεν υπάρχουν καθόλου στις εν λόγω περιοχές ή είναι ιδιαίτερα επιβλαβείς για τις καλλιέργειες στις περιοχές αυτές. Επομένως, φαίνεται ενδεδειγμένο να διευρυνθεί το πεδίο εφαρμογής της διάταξης αυτής και σε άλλους επιβλαβείς οργανισμούς εκτός από τους ιούς.(12) Προς επιβεβαίωση της ταυτότητας των σπόρων γεωμήλων, πρέπει να θεσπισθούν κοινοτικοί κανόνες για τη συσκευασία, το σφράγισμα και τη σήμανση. Για το σκοπό αυτό, οι ετικέτες πρέπει να φέρουν τις αναγκαίες ενδείξεις για τη διεξαγωγή του επισήμου ελέγχου, καθώς και την πληροφόρηση του γεωργού και να καθιστούν φανερό τον κοινοτικό χαρακτήρα της πιστοποιήσεως.(13) Πρέπει να θεσπισθούν κανόνες σχετικά με την εμπορία σπόρων γεωμήλων οι οποίοι έχουν υποστεί χημική επεξεργασία και σπόρων γεωμήλων κατάλληλων για βιολογικές καλλιέργειες, καθώς και κανόνες σχετικά με τη διατήρηση των φυτικών γενετικών πόρων, που θα καταστήσουν δυνατή τη διαφύλαξη, με επιτόπου χρησιμοποίηση, ποικιλιών που απειλούνται από γενετική διάβρωση.(14) Πρέπει να επιτρατεί, υπό ορισμένους όρους, η χρήση παρεκκλίσεων, υπό την επιφύλαξη του άρθρου 14 της συνθήκης. Τα κράτη μέλη που κάνουν χρήση των παρεκκλίσεων αυτών οφείλουν να συνεργάζονται από διοικητική άποψη όσον αφορά τον έλεγχο.(15) Για να εξασφαλισθεί κατά την εμπορία η τήρηση τόσο των όρων περί της ποιότητος των σπόρων γεωμήλων όσο και των διατάξεων προς επιβεβαίωση της ταυτότητάς τους, τα κράτη μέλη πρέπει να προβλέπουν κατάλληλες διατάξεις ελέγχου.(16) Οι σπόροι γεωμήλων που ανταπκρίνονται σ' αυτούς τους όρους πρέπει να υπόκεινται, μόνον σε περιορισμούς εμπορίας που προβλέπονται από τους κοινοτικούς κανόνες με την επιφύλαξη του άρθρου 30 της συνθήκης, πέραν των περιπτώσεων στις οποίες οι κοινοτικοί κανόνες προβλέπουν όρια ανοχής σχετικά με την παρουσία ασθενειών, βλαβερών οργανισμών ή των φορέων τους.(17) Πρέπει να προβλεφθεί πως οι σπόροι γεωμήλων που συγκομίζονται στις τρίτες χώρες μπορούν να αποτελούν αντικείμενο εμπορίας μέσα στην Κοινότητα μόνον αν προσφέρουν τις ίδιες εγγυήσεις με τους σπόρους γεωμήλων που πιστοποιήθηκαν επίσημα μέσα στην Κοινότητα ή είναι σύμφωνοι με τους κοινοτικούς κανόνες.(18) Για περιόδους κατά τις οποίες ο εφοδιασμός με πιστοποιημένους σπόρους διαφόρων κατηγοριών αντιμετωπίζει δυσκολίες, πρέπει να γίνονται αποδεκτοί προσωρινώς σπόροι γεωμήλων που υπάγονται σε κατηγορία για την οποία ισχύουν λιγότερο αυστηρές απαιτήσεις καθώς και σπόροι γεωμήλων ποικιλιών μη περιλαμβανομένων στον κοινό κατάλογο ποικιλιών, ή στον εθνικό κατάλογο ποικιλιών.(19) Για να υπάρχει εγγύηση ότι οι σπόροι γεωμήλων που πιστοποιούνται στην Κοινότητα ανταποκρίνονται προς τις προβλεπόμενες προϋποθέσεις και για να υπάρχουν δυνατότητες συγκρίσεως στο μέλλον μεταξύ αυτών των σπόρων γεωμήλων και των σπόρων που προέρχονται από τρίτες χώρες, επιβάλλεται η εγκατάσταση στα κράτη μέλη κοινοτικών συγκριτικών δοκιμών για να καταστεί δυνατός ο ετήσιος εκ των υστέρων έλεγχος των σπόρων της κατηγορίας "πιστοποιημένοι σπόροι"· ότι τα κράτη μέλη πρέπει να είναι εξουσιοδοτημένα να απαγορεύουν την εμπορία όλων ή μερικών ποικιλιών σπόρων γεωμήλων προερχομένων από άλλα κράτη μέλη, όταν οι συγκριτικές εξετάσεις δεν κατέληξαν σε ικανοποιητικά αποτελέσματα κατά τη διάρκεια ορισμένων ετών.(20) Είναι επιθυμητό να οργανωθούν προσωρινά πειράματα με σκοπό την αναζήτηση βελτιωμένων εναλλακτικών λύσεων για ορισμένες διατάξεις της παρούσας οδηγίας.(21) Τα απαιτούμενα μέτρα για την εφαρμογή της παρούσας οδηγίας θα πρέπει να θεσπιστούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(5).(22) Η παρούσα οδηγία δεν θίγει τις υποχρεώσεις των κρατών μελών όσον αφορά τις προθεσμίες ενσωμάτωσης των οδηγιών που παρατίθενται στο παράρτημα IV τμήμα Β,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η παρούσα οδηγία αφορά την παραγωγή με σκοπό την εμπορία και την εμπορία σπόρων γεωμήλων προς φύτευση στο εσωτερικό της Κοινότητας.Η παρούσα οδηγία δεν εφαρμόζεται στους σπόρους γεωμήλων που αποδεδειγμένα προορίζονται για εξαγωγή στις τρίτες χώρες.Άρθρο 2Για τους σκοπούς της παρούσας οδηγίας, νοείται ως:α) "Εμπορία": η πώληση, η κατοχή προς πώληση, η προσφορά προς πώληση και κάθε διάθεση, προμήθεια ή μεταβίβαση σπόρων γεωμήλων σε τρίτους, δωρεάν ή επ' ανταλλάγματι, με σκοπό την εμπορική εκμετάλλευση.Δεν θεωρείται εμπορία το εμπόριο σπόρων γεωμήλων που δεν προορίζεται για εμπορική εκμετάλλευση της ποικιλίας, όπως στις ακόλουθες δραστηριότητες:- η προμήθεια σπόρου γεωμήλων σε επίσημες υπηρεσίες δοκιμών και επιθεωρήσεων.- η προμήθεια σπόρου γεωμήλων σε παρόχους υπηρεσιών για μεταποίηση ή συσκευασία, υπό την προϋπόθεση ότι οι εν λόγω πάροχοι δεν αποκτούν κυριότητα του συγκεκριμένου σπόρου γεωμήλων.Η προμήθεια σπόρων γεωμήλων υπό όρους σε παρόχους υπηρεσιών για την παραγωγή ορισμένων γεωργικών πρώτων υλών βιομηχανικής χρήσης, ή ο πολλαπλασιασμός σπόρων γεωμήλων για το σκοπό αυτό, δεν θεωρείται εμπορία όταν ο παρέχων υπηρεσία δεν αποκτά τίτλο επί των παρεχομένων σπόρων ή επί του προϊόντος της συγκομιδής. Ο σπομηθευτής πρόρων γεωμήλων υποβάλλει στην αρχή πιστοποίησης αντίγραφο των οικείων τμημάτων του συμβολαίου με τον παρέχοντα υπηρεσίες, περιλαμβανομένων των προδιαγραφών και των όρων που τηρούν οι σπόροι.Οι προϋποθέσεις για την εφαρμογή της παρούσας διάταξης καθορίζονται σύμφωνα με τη διαδικασία που αναφέρεται στο άρθρο 25 παράγραφος 2·β) βασικοί σπόροι: οι κόνδυλοι γεωμήλωνi) οι οποίοι παρήχθησαν σύμφωνα με τους κανόνες της συντηρητικής επιλογής όσον αφορά την ποικιλία και τη φυτοϋγιεινή κατάσταση·ii) οι οποίοι προβλέπονται κυρίως για την παραγωγή πιστοποιημένων σπόρων·iii) οι οποίοι ανταποκρίνονται στις ελάχιστες προϋποθέσεις τις προβλεπόμενες στα παραρτήματα I και II για τους βασικούς σπόρους καιiv) για τους οποίους διαπιστώθηκε κατά τον επίσημο έλεγχο ότι ετηρήθησαν οι προαναφερθείσες ελάχιστες προϋποθέσεις.γ) πιστοποιημένοι σπόροι: οι κόνδυλοι γεωμήλωνi) που προέρχονται απευθείας από βασικούς σπόρους ή πιστοποιημένους σπόρους ή σπόρους σταδίου προγενεστέρου των βασικών σπόρων οι οποίοι ανταποκρίθηκαν, κατά την επίσημη εξέταση, στις προϋποθέσεις τις προβλεπόμενες για τους βασικούς σπόρους·ii) οι οποίοι προβλέπονται για παραγωγή γεωμήλων εκτός εκείνης των σπόρων γεωμήλων·iii) οι οποίες ανταποκρίνονται στις ελάχιστες προϋποθέσεις που προβλέπονται στα παραρτήματα I και II για τους πιστοποιημένους σπόρους γεωμήλων καιiv) για τους οποίους διαπιστώθηκε μετά από επίσημη εξέταση ότι ετηρήθησαν οι προαναφερθείσες ελάχιστες προϋποθέσεις·δ) επίσημες διατάξεις: οι διατάξεις που θεσπίζονταιi) από τις αρχές ενός κράτους, ήii) υπό την ευθύνη του κράτους, από νομικά πρόσωπα δημοσίου ή ιδιωτικού δικαίου ή,iii) για βοηθητικές δραστηριότητες, επίσης υπό τον έλεγχο του κράτους από φυσικά πρόσωπα που έχουν δώσει ειδικό όρκο,υπό τον όρο ότι τα αναφερόμενα στα σημεία ii) και iii) πρόσωπα δεν αποκομίζουν ιδιαίτερο όφελος από το αποτέλεσμα των διατάξεων αυτών.Άρθρο 31. Τα κράτη μέλη ορίζουν ότι οι σπόροι γεωμήλων είναι δυνατόν να τεθούν σε εμπορία μόνον εφόσον πιστοποιήθηκαν επίσημα ως "βασικοί σπόροι" ή "πιστοποιημένοι σπόροι" και εφόσον ανταποκρίνονται στα παραρτήματα I και II. Τα κράτη μέλη προβλέπουν ότι σπόροι γεωμήλων μη ανταποκρινόμενοι, κατά την εμπορία, στις ελάχιστες προϋποθέσεις που προβλέπονται στο παράρτημα II, είναι δυνατόν να αποτελέσουν αντικείμενο διαλογής. Οι μη αποκλεισθέντες σπόροι υποβάλλονται εν συνεχεία σε νέα επίσημη εξέταση.2. Τα κράτη μέλη μπορούν να υποδιαιρούν τις κατηγορίες των σπόρων γεωμήλων που προβλέπονται στο άρθρο 2 σε κλάσεις ανταποκρινόμενες σε διαφορετικές προϋποθέσεις.3. Σύμφωνα με τη διαδικασία που αναφέρεται στο άρθρο 25 παράγραφος 2, είναι δυνατόν να καθορισθούν, για τους σπόρους γεωμήλων που πιστοποιήθηκαν επισήμως:- κοινοτικές κατηγορίες,- οι προϋποθέσεις που ισχύουν για αυτές τις κατηγορίες,- ονομασίες που εφαρμόζονται σε αυτές τις κατηγορίες.Τα κράτη μέλη μπορούν να ορίσουν σε ποιο μέτρο εφαρμόζουν αυτές τις κοινοτικές κατηγορίες στα πλαίσια της πιστοποιήσεως της δικής τους παραγωγής.4. Όσον αφορά τους σπόρους γεωμήλων προς φύτευση που παράγονται με μικροπολλαπλασιαστικές μεθόδους και δεν πληρούν τις απαιτήσεις της παρούσας οδηγίας σχετικά με την ταξινόμηση κατά μέγεθος, οι ακόλουθες διατάξεις είναι δυνατόν να καθοριστούν σύμφωνα με τη διαδικασία που αναφέρεται στο άρθρο 25 παράγραφος 2:- παρεκκλίσες από ειδικές διατάξεις της παρούσας οδηγίας,- όροι εφαρμοστέοι στους εν λόγω σπόρους γεωμήλων προς φύτευση,- ονομασίες που χρησιμοποιούνται για τους εν λόγω σπόρους γεωμήλων προς φύτευση.Άρθρο 4Κατά παρέκκλιση των διατάξεων του άρθρου 3 παράγραφος 1, τα κράτη μέλη ορίζουν ότι μπορούν να διατίθεται στο εμπόριο σπόρους γεωμήλων επιλογής, γενεών προγενέστερων του βασικού σπόρου.Άρθρο 5Τα κράτη μέλη μπορούν να ορίζουν, όσον αφορά τις ελάχιστες προϋποθέσεις που προβλέπονται στα παραρτήματα I και ΙΙ, συμπληρωματικές ή αυστηρότερες προϋποθέσεις για την πιστοποίηση της ίδιας παραγωγής τους.Άρθρο 61. Κατά παρέκκλιση των διατάξεων του άρθρου 3 παράγραφος 1, τα κράτη μέλη μπορούν να επιτρέπουν στους παραγωγούς που είναι εγκατεστημένοι στην επικράτειά τους να διαθέτουν στο εμπόριο:α) μικρές ποσότητες σπόρου γεωμήλων για επιστημονικούς σκοπούς ή εργασίες επιλογής·β) κατάλληλες ποσότητες σπόρων γεωμήλων για άλλους δοκιμαστικούς ή πειραματικούς σκοπούς, εφόσον ανήκουν σε ποικιλίες για τις οποίες, στο οικείο κράτος μέλος, υποβλήθηκε αίτηση εγγραφής στον κατάλογο.Για γενετικώς τροποποιημένο υλικό, η άδεια αυτή δίδεται μόνον αν ελήφθησαν όλα τα κατάλληλα μέτρα προς αποφυγή δυσμενών επιπτώσεων στον άνθρωπο και στο περιβάλλον. Για την εκτίμηση του περιβαλλοντικού κινδύνου που πρέπει να διενεργηθεί, εφαρμόζεται αναλόγως το άρθρο 7 παράγραφος 4 της οδηγίας 2002/53/ΕΚ.2. Οι στόχοι για τους οποίους μπορούν να χορηγούνται οι άδειες που αναφέρονται στην παράγραφο 1 στοιχείο β), οι διατάξεις για την επισήμανση των συσκευασιών, καθώς και οι ποσότητες και οι προϋποθέσεις υπό τις οποίες τα κράτη μέλη χορηγούν τις άδειες αυτές καθορίζονται με τη διαδικασία που αναφέρεται στο άρθρο 25 παράγραφος 2.3. Οι άδειες που έχουν χορηγηθεί, πριν από τις 14 Δεκεμβρίου 1998, από τα κράτη μέλη στους παραγωγούς που είναι εγκατεστημένοι στην επικράτειά τους για τους σκοπούς που ορίζονται στην παράγραφο 1 εξακολουθούν να ισχύουν εφόσον δεν έχουν καθοριστεί οι διατάξεις που αναφέρονται στην παράγραφο 2. Στη συνέχεια, όλες αυτές οι άδειες οφείλουν να τηρούν τις διατάξεις που θα ορισθούν σύμφωνα με την παράγραφο 2.Άρθρο 7Τα κράτη μέλη ορίζουν ότι κατά τη διάρκεια της εξετάσεως των κονδύλων για την πιστοποίηση, τα δείγματα λαμβάνονται επισήμως σύμφωνα με τις κατάλληλες μεθόδους.Άρθρο 81. Τα κράτη μέλη μπορούν να απαιτούν το διαχωρισμό, κατά την παραγωγή, του σπόρου γεωμήλων που έχει παραχθεί στο έδαφός τους από τις άλλες πατάτες, για φυτοϋγειονομικούς λόγους.2. Στις απαιτήσεις της παραγράφου 1 μπορεί να περιλαμβάνονται μέτρα που:- διαχωρίζουν την παραγωγή σπόρου γεωμήλων από την παραγωγή άλλων πατατών,- διαχωρίζουν την ταξινόμηση κατά μέγεθος, αποθήκευση, μεταφορά, διατήρηση και μεταχείριση σπόρου γεωμήλων και άλλων πατατών.Άρθρο 9Τα κράτη μέλη ορίζουν ότι οι σπόροι γεωμήλων προς φύτευση δεν είναι δυνατόν να τεθούν σε εμπορία εφόσον έχουν υποστεί επεξεργασία με προϊόντα που εμποδίζουν τη βλαστική ικανότητα.Άρθρο 101. Τα κράτη μέλη μεριμνούν ώστε να διατίθεται στο εμπόριο μόνον σπόρος γεωμήλων του οποίου το ελάχιστο διαμέτρημα είναι τέτοιο ώστε να μη μπορεί να περάσει από διάκενα διαστάσεως 25 × 25 mm. Εάν οι κόνδυλοι είναι πολύ μεγάλοι για να περάσουν από διάκενα 35 × 35 mm, τα ανώτερα και κατώτερα όρια του διαμετρήματος εκφράζονται σε πολλαπλάσια του 5.Η ανώτατη διαφορά διαμετρήματος των κονδύλων μιας παρτίδας είναι τέτοια ώστε η διαφορά μεταξύ των δύο ανοιγμάτων πλέγματος που χρησιμοποιούνται να μην υπερβαίνει τα 25 mm. Το σύνολο αυτών των κανόνων ταξινόμησης μπορεί να τροποποιείται με τη διαδικασία που αναφέρεται στο άρθρο 25 παράγραφος 2.2. Μια σπορομερίς δεν περιέχει πλέον των 3 % σε βάρος κονδύλους διαμετρήματος κατωτέρου του ελαχίστου, ούτε πλέον των 3 % σε βάρος κονδύλους διαμετρήματος ανωτέρου του ανωτάτου υποδεικνυομένου.3. Τα κράτη μέλη μπορούν, όσον αφορά τους σπόρους γεωμήλων της εγχωρίας παραγωγής, να περιορίζουν κατά τρόπο αυστηρότερο τη διαφορά μεταξύ του ελαχίστου και μεγίστου διαμετρήματος των κονδύλων μιας σπορομερίδος.Άρθρο 111. Τα κράτη μέλη ορίζουν ότι οι βασικοί σπόροι γεωμήλων και οι πιστοποιημένοι σπόροι γεωμήλων είναι δυνατόν να τίθενται σε εμπορία μόνο σε επαρκώς ομοιόμορφες σπορομερίδες και σε σφραγισμένες συσκευασίες ή περιέκτες που, σύμφωνα με τις διατάξεις των άρθρων 12 και 13, πρέπει να σφραγίζονται και να εφοδιάζονται με σύστημα σφραγίσεως και σημάνσεως. Οι συσκευασίες πρέπει να είναι καινούργιες. Τα δοχεία πρέπει να είναι καθαρά.2. Τα κράτη μέλη μπορούν να προβλέπουν, για την εμπορία μικρών ποσοτήτων στον τελευταίο καταναλωτή, παρεκκλίσεις από τις διατάξεις της παραγράφου 1 όσον αφορά τη συσκευασία, το σύστημα σφραγίσεως και τη σήμανση.Άρθρο 121. Τα κράτη μέλη ορίζουν ότι οι συσκευασίες και οι περιέκτες βασικών σπόρων προς φύτευση και πιστοποιημένων σπόρων προς φύτευση σφραγίζονται επισήμως ή κατόπιν επισήμου ελέγχου κατά τρόπο ώστε να μην είναι δυνατόν να ανοιχθούν χωρίς να καταστραφεί το σύστημα σφραγίσεως ή χωρίς η επίσημη ετικέτα που προβλέπεται στο άρθρο 13 παράγραφος 1 ή η συσκευασία ή ο περιέκτης να φέρουν ίχνη επεμβάσεως.Προκειμένου να εξασφαλισθεί η σφράγιση, το σύστημα σφραγίσεως περιλαμβάνει τουλάχιστον είτε την επίθεση της επίσημης ετικέτας είτε επίσημης σφραγίδας.Τα μέτρα που προβλέπονται στο δεύτερο εδάφιο δεν είναι αναγκαία στην περίπτωση συστήματος σφραγίσεως που δεν επαναχρησιμοποιείται.Σύμφωνα με την διαδικασία που αναφέρεται στο άρθρο 25 παράγραφος 2, είναι δυνατόν να διαπιστωθεί αν ένα καθορισμένο σύστημα ανταποκρίνεται στις διατάξεις της παρούσας παραγράφου.2. Είναι δυνατόν να πραγματοποιηθούν μία ή περισσότερες σφραγίσεις μόνον επίσημα ή υπό επίσημο έλεγχο. Στην περίπτωση αυτή, γίνεται ομοίως μνεία επί της προβλεπομένης στο άρθρο 13 παράγραφος 1 ετικέτας περί της τελευταίας νέας σφραγίσεως, της ημερομηνίας που έγινε και της υπηρεσίας που την πραγματοποίησε.3. Τα κράτη μέλη μπορούν να προβλέπουν παρεκκλίσεις από την παράγραφο 1 για τις μικρές συσκευασίες που κλείνονται στο έδαφός τους. Οι όροι που εφαρμόζονται για αυτές τις εξαιρέσεις μπορούν να καθορίζονται με τη διαδικασία που αναφέρεται στο άρθρο 25 παράγραφος 2.Άρθρο 131. Τα κράτη μέλη ορίζουν ότι οι συσκευασίες και οι περιέκτες βασικών σπόρων και πιστοποιημένων σπόρων:α) εφοδιάζονται, εξωτερικά, με ετικέτα που δεν έχει ακόμα χρησιμοποιηθεί, είναι σύμφωνη με τους όρους που καθορίζονται στο παράρτημα III, και της οποίας οι ενδείξεις συντάσσονται σε μια από τις επίσημες γλώσσες της Κοινότητας. Το χρώμα της ετικέτας είναι το λευκό για τους βασικούς σπόρους και το μπλε για τους πιστοποιημένους σπόρους. Όταν η ετικέτα είναι εφοδιασμένη με μικρή οπή, η επικόλλησή της εξασφαλίζεται σε όλες τις περιπτώσεις με επίσημη σφραγίδα. Επιτρέπεται η χρήση αυτοκόλλητων επισήμων ετικετών. Σύμφωνα με τη διαδικασία που αναφέρεται στο άρθρο 25 παράγραφος 2, είναι δυνατόν να επιτραπεί, υπό επίσημο έλεγχο, να επικολληθούν στη συσκευασία οι προαναφερόμενες ενδείξεις κατά τρόπο ανεξίτηλο και σύμφωνα με το υπόδειγμα της ετικέτας·β) περιέχουν επίσημη σημείωση ως προς το χρώμα της ετικέτας, που αναφέρει τουλάχιστον τις ενδείξεις που προβλέπονται στο παράρτημα III μέρος Α σημεία 3, 4 και 6 για την ετικέτα· η σημείωση είναι τέτοιας φύσεως ώστε να μη μπορεί να γίνει σύγχυση με την επίσημη ετικέτα που αναφέρεται στο στοιχείο α). Η σημείωση δεν είναι απαραίτητη όταν οι ενδείξεις τίθενται κατά τρόπο ανεξίτηλο στη συσκευασία ή όταν χρησιμοποιούνται σύμφωνα με το στοιχείο α) ή όταν χρησιμοποιείται αυτοκόλλητη ετικέτα ή ετικέτα από αδιάρρηκτο υλικό.2. Τα κράτη μέλη μπορούν να προβλέπουν εξαιρέσεις από την παράγραφο 1, στην περίπτωση μικρών συσκευασιών που κλείνονται στο έδαφός τους. Οι όροι που εφαρμόζονται για αυτές τις εξαιρέσεις μπορούν να καθορίζονται με τη διαδικασία που αναφέρεται στο άρθρο 25 παράγραφος 2.Άρθρο 14Σύμφωνα με τη διαδικασία που αναφέρεται στο άρθρο 25 παράγραφος 2, είναι δυνατόν να ορίζεται ότι, για περιπτώσεις που δεν καλύπτονται από την παρούσα οδηγία, οι συσκευασίες ή τα δοχεία που χρησιμοποιούνται για το βασικό ή τον πιστοποιημένο σπόρο γεωμήλων πρέπει να φέρουν ετικέτα του προμηθευτή (η οποία μπορεί να είναι είτε ετικέτα διαφορετική από την επίσημη ετικέτα είτε να έχει τη μορφή πληροφοριών του προμηθευτή τυπωμένων πάνω στη συσκευασία ή στα δοχεία). Οι πληροφορίες που πρέπει να αναγράφονται στην ετικέτα αυτή καθορίζονται επίσης με τη διαδικασία που αναφέρεται στο άρθρο 5 παράγραφος 2.Άρθρο 15Σε περίπτωση σπόρου γεωμήλων γενετικώς τροποποιημένης ποικιλίας, οποιαδήποτε ετικέτα ή έγγραφο, επίσημο ή μη, που επικολλάται ή συνοδεύει την παρτίδα σπόρου γεωμήλων, δυνάμει των διατάξεων της παρούσας οδηγίας, πρέπει να αναφέρει σαφώς ότι η ποικιλία έχει τροποποιηθεί γενετικώς.Άρθρο 16Τα κράτη μέλη ορίζουν ότι κάθε χημική κατεργασία των βασικών ή πιστοποιημένων σπόρων αναγράφεται είτε επί της επισήμου ετικέτας είτε επί της ετικέτας του προμηθευτού, ως επίσης επί της συσκευασίας ή στο εσωτερικό της ή επί του περιέκτη.Άρθρο 171. Τα κράτη μέλη μεριμνούν ώστε ο σπόρος γεωμήλων ο οποίος διατίθεται στο εμπόριο σύμφωνα με τις διατάξεις της παρούσας οδηγίας, είτε υποχρεωτικά είτε προαιρετικά, να μην υπόκειται σε άλλους περιορισμούς εμπορίας, όσον αφορά τα χαρακτηριστικά, τον έλεγχο, τη σήμανση και τη σφράγισή του, εκτός εκείνων που προβλέπονται από την παρούσα ή άλλη οδηγία.2. Η Επιτροπή επιτρέπει, κατά την διαδικασία που αναφέρεται στο άρθρο 25 παράγραφος 2 και όσον αφορά την εμπορία όσπρων γεωμήλων προς φύτευση σε ολόκληρο το έδαφος ή σε τμήματα του εδάφους ενός ή περισσοτέρων κρατών μελών, να λαμβάνονται αυστηρότερα μέτρα από εκείνα που προβλέπονται στα παραρτήματα I και II κατά των επιβλαβών οργανισμών οι οποίοι δεν υπάρχουν καθόλου στις περιοχές αυτές ή είναι ιδιαίτερα επιβλαβείς για τις καλλιέργειες στις εν λόγω περιοχές. Σε περίπτωση επικείμενης απειλής εισαγωγής ή διαδόσεως τέτοιων επιβλαβών οργανισμών οι διατάξεις είναι δυνατόν να θεσπισθούν από το ενδιαφερόμενο κράτος μέλος άμα τη καταθέσει της αιτήσεώς του μέχρι της οριστικής λήψεως αποφάσεως υπό της Επιτροπής ως προς το ζήτημα τούτο.Άρθρο 18Οι προϋποθέσεις εμπορίας σπόρου γεωμήλων επιλογής, γενεών προγενεστέρων του βασικού σπόρου γεωμήλων σύμφωνα με το άρθρο 4, είναι οι ακόλουθες:α) πρέπει να έχει παραχθεί σύμφωνα με αποδεκτές μεθόδους διατήρησης της ποικιλίας και της υγείας·β) πρέπει να προορίζεται κυρίως για την παραγωγή βασικού πατατόσπορου·γ) πρέπει να πληροί τις στοιχειώδες προϋποθέσεις που θα καθοριστούν με τη διαδικασία του άρθρου 25 παράγραφος 2 για τον προβασικό σπόρο γεωμήλων·δ) πρέπει να έχει διαπιστωθεί από επίσημη εξέταση ότι πληροί τις στοιχειώδεις προϋποθέσεις που αναφέρονται στο στοιχείο γ)·ε) πρέπει να τοποθετείται σε συσκευασίες ή περιέκτες σύμφωνα με τις διατάξεις της παρούσας οδηγίας καιστ) οι συσκευασίες ή τα δοχεία πρέπει να φέρουν επίσημη ετικέτα στην οποία αναγράφονται τουλάχιστον τα ακόλουθα στοιχεία:- αρχή πιστοποίησης και κράτος μέλος ή τα διακριτικά αρχικά τους,- αριθμός αναγνώρισης παραγωγού ή αριθμός παρτίδας,- μήνας και έτος σφράγισης,- είδος, που αναφέρεται τουλάχιστον με λατινικά στοιχεία, με τη βοτανική του ονομασία η οποία μπορεί να δίνεται συντετμημένα και χωρίς τα ονόματα των δημιουργών ή με την κοινή του ονομασία ή και με τις δύο,- η ποικιλία, που αναφέρεται τουλάχιστον με λατινικά στοιχεία,- η ένδειξη "προβασικός σπόρος γεωμήλων".Η ετικέτα είναι λευκού χρώματος με μια διαγώνια μωβ γραμμή.Άρθρο 19Προκειμένου να εξευρεθούν βελτιωμένες εναλλακτικές λύσεις για ορισμένες διατάξεις που καθορίζονται στην παρούσα οδηγία, πλην των φυτοϋγειονομικών, δύναται να αποφασισθεί η, υπό ορισμένες προϋποθέσεις, διοργάνωση προσωρινών πειραμάτων, σε κοινοτικό επίπεδο, σύμφωνα με τη διαδικασία που αναφέρεται στο άρθρο 25 παράγραφος 2.Στο πλαίσιο των πειραμάτων αυτών, τα κράτη μέλη ενδέχεται να απαλλαγούν από ορισμένες υποχρεώσεις που καθορίζονται από την παρούσα οδηγία. Η έκταση της απαλλαγής ορίζεται σε σχέση με τις διατάξεις στις οποίες εφαρμόζεται. Η διάρκεια του πειράματος δεν υπερβαίνει τα επτά έτη.Άρθρο 201. Σύμφωνα με τη διαδικασία που αναφέρεται στο άρθρο 25 παράγραφος 2, η Επιτροπή μπορεί να απαγορεύει, γενικά ή εν μέρει, την εμπορία σπόρου γεωμήλων που συγκομίσθηκε σε ορισμένη ζώνη της Κοινότητας εφόσον τα αποτελέσματα των συγκριτικών δειγμάτων βασικού ή πιστοποιουμένου σπόρου γεωμήλων που συγκομίστηκε στην εν λόγω ζώνη δεν συμφωνούν, για τρία συναπτά έτη, με τις στοιχειώδεις προϋποθέσεις του παραρτήματος I σημείο 1 στοιχείο γ), σημείο 2 στοιχείο γ) και σημεία 3 και 4. Κατά τις συγκριτικές δοκιμές είναι δυνατόν να ελέγχεται επίσης αν πληρούνται οι λοιπές στοιχειώδεις προϋποθέσεις του παραρτήματος I.2. Τα μέτρα που λαμβάνονται για την εφαρμογή των διατάξεων της παραγράφου 1 καταργούνται από την Επιτροπή μόλις διαπιστωθεί με αρκετή βεβαιότητα ότι ο βασικός και ο πιστοποιημένος σπόρος που συγκομίζονται στην εν λόγω ζώνη της Κοινότητας θα ανταποκρίνεται μελλοντικά στις στοιχειώδεις προϋποθέσεις που αναφέρονται στην παράγραφο 1.3. Θεσπίζονται, κατά την αναφερομένη στο άρθρο 25 παράγραφος 2 διαδικασία, οι οι αναγκαίες διατάξεις για την εκτέλεση των συγκριτικών δοκιμών. Οι σπόροι γεωμήλων που έχουν συλλεγεί σε τρίτες χώρες είναι δυνατόν να συμπεριληφθούν στις συγκριτικές δοκιμές.Άρθρο 211. Το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, διαπιστώνει εάν σπόροι γεωμήλων, που συλλέγονται σε τρίτη χώρα και οι οποίοι παρέχουν τις ίδιες εγγυήσεις ως προς τα χαρακτηριστικά τους καθώς και ως προς τις θεσπισθείσες διατάξεις για την εξέτασή τους, τη βεβαίωση της ταυτότητός τους, τη σήμανση και τον έλεγχό τους, είναι ως προς τούτο ισοδύναμοι προς τους βασικούς ή πιστοποιημένους σπόρους που συλλέγονται στο εσωτερικό της Κοινότητος και σύμφωνοι προς τις διατάξεις της παρούσας οδηγίας.2. Μέχρις ότου αποφανθεί το Συμβούλιο, σύμφωνα με τις διατάξεις της παραγράφου 1, τα κράτη μέλη δύνανται να προβαίνουν στην προαναφερθείσα παράγραφο. Το δικαίωμα τούτο εκπνέει την 1η Ιουλίου 1975.3. Επιτρέπεται στα κράτη μέλη να παρατείνουν μέχρι τις 31 Μαρτίου 2002 την ισχύ των αποφάσεων που έχουν εκδοθεί σύμφωνα με την παράγραφο 2, εφόσον οι εν λόγω αποφάσεις εφαρμόζονται μόνον σύμφωνα με τις υποχρεώσεις που υπέχουν τα κράτη μέλη δυνάμει των κοινοτικών κανόνων στο φυτοϋγειονομικό τομέα, που έχουν θεσπιστεί με την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας(6).Η προθεσμία που αναφέρεται στο πρώτο εδάφιο είναι δυνατόν να παραταθεί για τις τρίτες χώρες σύμφωνα με τη διαδικασία που αναφέρεται στο άρθρο 25, παράγραφος 2, αν τα διαθέσιμα στοιχεία δεν επιτρέπουν τη διαπίστωση σύμφωνα με την παράγραφο 1 και για όσο χρόνο αυτά τα στοιχεία δεν επιτρέπουν αυτήν τη διαπίστωση.4. Οι παράγραφοι 1 και 2 εφαρμόζονται επίσης σε κάθε νέο κράτος μέλος από την προσχώρησή του μέχρι την ημερομηνία κατά την οποία οφείλει να θέσει σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την παρούσα οδηγία.Άρθρο 221. Για να αντιμετωπιστούν προσωρινές δυσκολίες γενικού εφοδιασμού της Κοινότητας σε βασικό ή πιστοποιημένο σπόρο γεωμήλων, οι οποίες δεν μπορούν να αντιμετωπισθούν διαφορετικά, είναι δυνατόν να αποφασίζεται, με τη διαδικασία του άρθρου 25 παράγραφος 2, ότι τα κράτη μέλη επιτρέπουν, για μία συγκεκριμένη περίοδο, την εμπορία, σε ολόκληρη την Κοινότητα, ποσοτήτων που απαιτούνται για την αντιμετώπιση των δυσκολιών εφοδιασμού, σπόρου γεωμήλων που υπάγεται σε κατηγορία για την οποία ισχύουν λιγότερο αυστηρές απαιτήσεις, ή σπόρου γεωμήλων ποικιλιών που δεν συμπεριλαμβάνονται στον "Κοινό κατάλογο ποικιλιών των καλλιεργούμενων φυτικών ειδών" ή στους εθνικούς καταλόγους ποικιλιών των κρατών μελών.2. Για κατηγορία σπόρου γεωμήλων συγκεκριμένης ποικιλίας, η επίσημη ετικέτα είναι αυτή που προβλέπεται για την αντίστοιχη κατηγορία· για τον σπόρο γεωμήλων ποικιλιών που δεν περιλαμβάνονται στους προαναφερόμενους καταλόγους, η επίσημη ετικέτα είναι καφέ χρώματος. Η ετικέτα αναφέρει πάντοτε ότι ο συγκεκριμένος σπόρος υπάγεται σε κατηγορία για την οποία ισχύουν λιγότερο αυστηρές απαιτήσεις.3. Οι κανόνες εφαρμογής των διατάξεων της παραγράφου 1 μπορούν να θεσπίζονται με τη διαδικασία που αναφέρεται στο άρθρο 25 παράγραφος 2.Άρθρο 231. Τα κράτη μέλη μεριμνούν ώστε ο σπόρος γεωμήλων να ελέγχεται επίσημα κατά την εμπορία τουλάχιστον με δειγματοληψία, προκειμένου να επαληθεύεται ότι τηρούνται οι απαιτήσεις και οι όροι της παρούσας οδηγίας.2. Με την επιφύλαξη της ελεύθερης κυκλοφορίας του σπόρου γεωμήλων μέσα στην κοινότητα, τα κράτη μέλη λαμβάνουν όλα τα απαραίτητα μέτρα προκειμένου να εξασφαλίσουν ότι κατά την εμπορία ποσοτήτων σπόρου γεωμήλων άνω των 2 χιλιογράμμων που εισάγονται από τρίτες χώρες τους παρέχονται οι ακόλουθες πληροφορίες:α) είδος·β) ποικιλία·γ) κατηγορία·δ) χώρα παραγωγής και αρχή ελέγχου·ε) χώρα αποστολής·στ) εισαγωγέας·ζ) ποσότητα σπόρου γεωμήλων.Ο τρόπος με τον οποίο παρέχονται αυτές οι πληροφορίες μπορεί να καθορίζεται με τη διαδικασία που αναφέρεται στο άρθρο 25 παράγραφος 2.Άρθρο 24Οι τροποποιήσεις που πρέπει να επέλθουν στο περιεχόμενο των παραρτημάτων, λόγω της εξελίξεως των επιστημονικών ή τεχνικών γνώσεων θεσπίζονται κατά την αναφερομένη στο άρθρο 25 παράγραφος 2 διαδικασία.Άρθρο 251. Η Επιτροπή επικουρείται από την μόνιμη επιτροπή σπόρων προς σπορά και γεωργικών δενδροκηπευτικών και δασικών φυτών προς φύτευση που συνιστάται από το άρθρο 1 της απόφασης 66/399/ΕΟΚ του Συμβουλίου(7).2. Όταν γίνεται παραπομπή στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε ένα μήνα.3. Η επιτροπή θεσπίζει τον εσωτερικό κανονισμό. της.Άρθρο 26Με την επιφύλαξη των προβλεπομένων στα παραρτήματα I και II ανοχών ως προς την παρουσία ασθενειών, βλαβερών οργανισμών ή των φορέων τους, η παρούσα οδηγία δεν θίγει τις διατάξεις των εθνικών νομοθεσιών που αιτιολογούνται από λόγους προστασίας της υγείας και της ζωής των ατόμων και των ζώων ή προφυλάξεως των φυτών ή προστασίας της βιομηχανικής ή εμπορικής ιδιοκτησίας.Άρθρο 271. Με τη διαδικασία που αναφέρεται στο άρθρο 25 παράγραφος 2, είναι δυνατόν να καθορίζονται ειδικοί όροι για να ληφθούν υπόψη οι εξελίξεις που αφορούν:α) τους όρους εμπορίας σπόρου γεωμήλων που έχει υποστεί χημική επεξεργασία·β) τους όρους υπό τους οποίους επιτρέπεται να τεθεί σε εμπορία ο σπόρος γεωμήλων σε συνάρτηση με την επί τόπου διατήρηση και τη βιώσιμη χρήση των φυτικών γενετικών πόρων που συνδέονται με συγκεκριμένους φυσικούς και ημιφυσικούς οικότοπους και απειλούνται από γενετική διάβρωση·γ) τους όρους υπό τους οποίους επιτρέπεται να τεθεί σε εμπορία ο σπόρος γεωμήλων ο κατάλληλος για βιολογική παραγωγή.2. Οι ειδικοί όροι της παραγράφου 1 στοιχείο β) περιλαμβάνουν:α) οι σπόροι των ειδών αυτών πρέπει να είναι εγνωσμένης προέλευσης, εγκεκριμένης από την κατάλληλη αρχή κάθε κράτους μέλους, προς εμπορία σπόρων σε καθορισμένες περιοχές·β) τους κατάλληλους ποσοτικούς περιορισμούς.Άρθρο 28Τα κράτη μέλη κοινοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.Η Επιτροπή ενημερώνει σχετικά τα άλλα κράτη μέλη.Άρθρο 29Η οδηγία 66/403/ΕΟΚ, όπως τροποποιήθηκε με τις πράξεις που εμφαίνονται στο παράρτημα IV μέρος Α καταργείται, με την επιφύλαξη των υποχρεώσεων των κρατών μελών όσον αφορά τις προθεσμίες ενσωμάτωσης που εμφαίνονται στο παράρτημα IV μέρος Β.Οι αναφορές στην καταργούμενη οδηγία θεωρούνται ότι γίνονται στην παρούσα οδηγία σύμφωνα με τον πίνακα αντιστοιχίας που εμφαίνεται στο παράρτημα V.Άρθρο 30Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 31Η παρούσα οδηγία απευθύνεται στα κράτη μέλη.Λουξεμβούργο, 13 Ιουνίου 2002.Για το ΣυμβούλιοΟ ΠρόεδροςM. Rajoy Brey(1) Γνώμη που διατυπώθηκε στις 9 Απριλίου 2000 (δεν έχει ακόμα δημοσιευθεί στην Επίσημη Εφημερίδα).(2) ΕΕ 125 της 11.7.1966, σ. 2320/66· οδηγία όπως τροποποιήθηκε τελευταία από την απόφαση 1999/742/ΕΚ της Επιτροπής (ΕΕ L 297 της 18.11.1999, σ. 39).(3) Βλέπε παράρτημα IV μέρος Α.(4) Βλέπε σ. 1 της παρούσας Επίσημης Εφημερίδας.(5) ΕΕ L 184 της 17.7.1999, σ. 23.(6) ΕΕ L 169 της 10.7.2000, σ. 1· οδηγία όπως τροποποιήθηκε τελευταία από την οδηγία 2002/28/ΕΚ της Επιτροπής (ΕΕ L 77 της 20.3.2002, σ. 23).(7) ΕΕ 125 της 11.7.1966, σ. 2289/66.ΠΑΡΑΡΤΗΜΑ IΕΛΑΧΙΣΤΕΣ ΠΡΟΫΠΟΘΕΣΕΙΣ ΤΙΣ ΟΠΟΙΕΣ ΠΡΕΠΕΙ ΝΑ ΙΚΑΝΟΠΟΙΟΥΝ ΟΙ ΣΠΟΡΟΙ ΓΕΩΜΗΛΩΝ1. Οι βασικοί σπόροι γεωμήλων πρέπει να ανταποκρίνονται στις ακόλουθες προϋποθέσεις:α) κατά τον επίσημη καλλιεργητικό έλεγχο προ της συγκομιδής, το ποσοστό σε αριθμό φυτών προσβληθέντων υπό μελανώσεως δεν υπερβαίνει το 2 %·β) στους απευθείας απογόνους, το ποσοστό σε αριθμό φυτών που δεν είναι σύμφωνο με την ποικιλία δεν υπερβαίνει το 0,25 % και των φυτών ξένων ποικιλιών δεν υπερβαίνει το 0,1 %·γ) στους απευθείας απογόνους το ποσοστό σε αριθμό φυτών που παρουσιάζουν συμπτώματα ελαφρών ή σοβαρών ιώσεων δεν υπερβαίνει το 4 %.2. Οι πιστοποιημένοι σπόροι ανταποκρίνονται στις ακόλουθες προϋποθέσεις:α) κατά τον επίσημο καλλιεργητικό έλεγχο, το ποσοστό σε αριθμό φυτών προσβεβλημένων από μελάνωση δεν υπερβαίνει το 4 %·β) στους απευθείας απογόνους, το ποσοστό σε αριθμό φυτών που δεν είναι σύμφωνο με την ποικιλία δεν υπερβαίνει το 0,5 % και των φυτών ξένων ποικιλιών δεν υπερβαίνει το 0,2 %·γ) στους απευθείας απογόνους, το ποσοστό φυτών που παρουσιάζουν συμπτώματα σοβαρών ιώσεων δεν υπερβαίνει το 10 %. Δεν λαμβάνονται υπόψη οι ελαφρές προσβολές, από μωσαϊκό, δηλαδή απλοί αποχρωματισμοί άνευ παραμορφώσεως του φυλλώματος.3. Κατά την εκτίμηση των απογόνων μιας ποικιλίας που έχει προβληθεί από χρόνια ίωση, δεν λαμβάνονται υπόψη ελαφρά συμπτώματα προκληθέντα από τον εν λόγω ιό.4. Οι προβλεπόμενες ανοχές στο σημείο 1 στοιχείο γ), στο σημείο 2 στοιχείο γ) και στο σημείο 3 δεν εφαρμόζονται παρά μόνο στις ιώσεις που προκαλούνται από τους διαδεδομένους στην Ευρώπη ιούς.5. Το έδαφος παραγωγής δεν είναι προσβεβλημένο από το Heterodera rostochiensis Woll.6. Η καλλιέργεια είναι απαλλαγμένη από:α) Synchytrium endobioticum (Schilb.) Perc.,β) Corynebacterium sepedonicum (Spieck. και Kotth.) Skapt. και Burkh.ΠΑΡΑΡΤΗΜΑ IIΕΛΑΧΙΣΤΕΣ ΠΡΟΫΠΟΘΕΣΕΙΣ ΠΟΙΟΤΗΤΟΣ ΤΩΝ ΜΕΡΙΔΩΝ ΤΩΝ ΣΠΟΡΩΝ ΓΕΩΜΗΛΩΝA.>ΘΕΣΗ ΠΙΝΑΚΑ>B. Οι σπόροι γεωμήλων είναι απαλλαγμένοι από Heterodera rostochiensis, Synchyrium endobioticum, Corynebacterium sepedonicum και Pseudomonas solanacearum.ΠΑΡΑΡΤΗΜΑ IIIΕΤΙΚΕΤΑA. Οριζόμενες ενδείξεις:1. "Κανόνες και προδιαγραφές ΕΚ".2. Υπηρεσία πιστοποιήσεως και κράτος μέλος ή τα αρχικά τους.3. Αριθμός αναγνωρίσεως που παραγωγού ή σχετικός αριθμός σπορομερίδος.4. Μήνας και έτος σφραγίσεως.5. Ποικιλία, που αναφέρεται τουλάχιστον με λατινικούς χαρακτήρες.6. Χώρα παραγωγής.7. Κατηγορία και τυχόν κλάση.8. Διαμέτρημα.9. Δηλωμένο καθαρό βάρος.B. Ελάχιστες διαστάσεις110 mm × 67 mm.ΠΑΡΑΡΤΗΜΑ IVΜΕΡΟΣ ΑΚΑΤΑΡΓΟΥΜΕΝΗ ΟΔΗΓΙΑ ΚΑΙ ΟΙ ΔΙΑΔΟΧΙΚΕΣ ΤΡΟΠΟΠΟΙΗΣΕΙΣ ΤΗΣ(που αναφέρονται στο άρθρο 29)>ΘΕΣΗ ΠΙΝΑΚΑ>ΜΕΡΟΣ ΒΚΑΤΑΛΟΓΟΣ ΤΩΝ ΠΡΟΘΕΣΜΙΩΝ ΕΝΣΩΜΑΤΩΣΗΣ ΣΤΟ ΕΘΝΙΚΟ ΔΙΚΑΙΟ(που αναφέρονται στο άρθρο 29)>ΘΕΣΗ ΠΙΝΑΚΑ>ΠΑΡΑΡΤΗΜΑ VΠΙΝΑΚΑΣ ΑΝΤΙΣΤΟΙΧΙΑΣ>ΘΕΣΗ ΠΙΝΑΚΑ>